BOLEHKAH PERDANA MENTERI YANG ADA BERIBU-RIBU JUTA DALAM AKAUN PERIBADI
DIKEKALKAN LAGI?

Najib Razak hanya mula menjadi Perdana Menteri sejak 2009 atau kira-kira lebih enam tahun sehingga hari ini, tetapi barangkali rekodnya sukar ditandingi oleh mana-mana ketua negara dalam dunia ini dari segi kemasukan wang ke dalam akaun peribadinya.
Dalam hal yang satu itu, Najib bukan saja dianggap “juara” di antara semua Perdana Menteri Malaysia yang ada, bahkan boleh dinobatkan juga sebagai yang “terbaik” di peringkat dunia dan antarabangsa.
Jika sebelum ini,  kita mengetahui hanya RM2,600 juta yang diterimanya, konon dalam bentuk derma, namun hasil siasaan media antarabangsa menunjukkan jumlah yang lebih besar daripada itu.
Angka terbaru oleh ABC News menunjukkan jumlah yang dipercayai telah masuk ke akaun peribadi Najib sudah mencecah RM4,200 juta.
Wang itu pula bukan mula mengalir masuk pada 2013, tetapi sejak 2011 lagi iaitu tidak sampai pun dua tahun beliau memanaskan kerusi Perdana Menteri.
Pernahkah kita mendengar mana-mana Perdana Menteri ada rekod kemampuan seperti itu?
Sepanjang dunia ini wujud, sudah tentu Najiblah penerima derma tunggal terbesar yang pernah ada. Tidak pernah ada sebelum ini dan tidak mungkin ada selepasnya.
Itu, kalau kita mahu menerima bulat-bulat wang itu sebagai derma, bagaimana kalau ia bukan derma?
Oleh itu, bolehkah kita bayangkan jika Najib lebih lama menjadi Perdana Menteri atau terus kekal lagi selepas pilihanraya 2018 nanti?
Dengan wang yang sebegitu banyak, laporan terbaru media antarabangsa juga menyebut Najib telah membelanjakan sekitar RM60 juta untuk percutian, membeli belah dan barang kemas mewah yang dibelinya di Amerika Syarikat, Malaysia, Italy dan berbagai negara lain lagi.
Kalau pun benar semua wang yang diterimanya itu sebagai derma dan penderma turut memberi kebebasan untuknya berbelanja sesuka hati, bukankah disebut juga bahawa wang itu untuk kesederhanaan Islam dan memerangi keganasan antarabangsa?
Maka, kenapa sehingga RM60 juta digunakan untuk bercuti, membeli belah dan barang kemas?
Tidakkah itu menunjukkan adanya elemen keganasan dalam membeli belah dan bermewah dalam diri Najib sendiri?
Secara moralnya, baik disudut Islam mahupun bukan Islam, adalah tidak beretika masa sekali bagi seorang Perdana Menteri memiliki wang sebanyak itu, baik sama ada ia derma atau apa jenis sekali pun.
Ia akan menimbulkan keraguan tentang sumber wang itu diperolehi serta keperluan memilikinya, apatah lagi jika didapati ia turut dibelanjakan untuk bermewah dan bermegah.
Sebab itu, dari segi penerimaan umum, prestasi Najib boleh dikatakan sudah musnah di kalangan rakyat biasa. Semakin sedikit yang menilainya sebagai pemimpin yang baik dan boleh diharapkan untuk masa depan negara ini.
Yang mempertahankan Najib bukan lagi kerana kepentingan negara dan rakyat, tetapi lebih kerana dedak sebagai upahnya. Dengan wang sebanyak RM4,200 juta yang dimilikinya, sudah tentu apa gred dedak sekali pun mampu dibekalkan, asalkan sedia menurut perintahnya.
Dan itulah yang dilakukan Najib. “Cash telah menjadikannya King”.
Untungnya Najib ialah kerana rakyat negara ini terdiri daripada berbagai kaum dengan majoritinya pula adalah Melayu. Dengan itu, sentimen Melayu dan perkauman bila-bila masa boleh dimainkan atau dimanipulasi untuk menyelamatkannya.
Jika tidak, jangankan sehingga RM4,200 juta dalam akaun peribadi, diketahui memiliki sebanyak RM42 juta pun sudah lama membuatkan Najib terpelanting daripada kedudukannya.
Atas hakikat tersebut, mungkin lebih masa dan kekuatan diperlukan untuk menolak Najib yang akaun peribadinya bertambah RM4,200 juta hanya dalam tempoh enam tahun duduk di kerusi Perdana Menteri kerana di samping kesedaran kepada rakyat harus dipertingkatkan, beliau dan jentera-jenteranya dalam masa yang sama tidak putus-putus sedang berusaha melencongkannya ke arah lain. (SH 31/03/2016).

0

0

votes
Article Rating
Kongsikan artikel ini


YANG MANA SATU AGAKNYA?

Jika sampai begini hujah pemimpin UMNO dalam percubaannya mahu membela isteri Perdana Menteri, Rosmah Mansor daripada dakwaan berbelanja mewah dan membeli perhiasan mahal-mahal, apa agaknya masalah pemimpin berkenaan?
Sebab sudah diberi dedak?
Tak cukup dedak?
Isyarat minta dedak ditambah lagi? (SH 01/04/2016)

0

0

votes
Article Rating
Kongsikan artikel ini


BERITA DALAM SEHARI

Semalam saja ada beberapa berita berkaitan 1MDB yang sampai ke pengetahuan rakyat Malaysia yang mungkin ada hubung kaitnya antara satu sama lain.
Mula-mula kita disajikan dengan berita ini…
Bekas CEO Aabar, Mohamed Al Husseiney dilaporkan telah ditahan oleh pihak berkuasa Abu Dhabi dah difahamkan dalam proses untuk diekstradisi ke Amerika Syarikat.
Penahanan itu disahkan oleh sumber yang rapat dengan Jabatan Kehakiman Amerika Syarikat kepada Sarawak Report dan Ahli Parlimen Kapar, Manivanan Gowin turut mengeluarkan kenyataan akhbar mengenainya.
Al Husseiney merupakan CEO Aabar sehingga Julai 2015 dan Aabar ialah subsidiari IPIC atau International Petroleum Investment Company, sebuah syarikat yang terlibat secara langsung dengan 1MDB.
Kemudian berita ini…
Lepas itu yang ini pula…
Dan sekaligus menjadikan semakin banyak negara sudah memulakan siasatannya terhadap 1MDB dengan sekurang-kurangnya sudah dimulai dengan Singapura, Switzerland, Perancis, Amerika Syarikat, United Kingdom….
Akhirnya, apakah hasrat mahu berundur Arul Kanda daripada 1MDB ada kaitan dengan semua itu? (SH01/04/2016).

0

0

votes
Article Rating
Kongsikan artikel ini


KENAPA NAJIB SURUH ADIKNYA, BUKAN PEMIMPIN UMNO AGIH WANG KEPADA
JENTERA PARTI?

Tanpa menunggu lama, Nazir Razak akhirnya mengaku bahawa beliau diberi AS$7 juta atau kira-kira RM27.5 juta oleh abangnya, Najib sebelum pilihanraya umum 2013 lalu untuk diagih-agihkan kepada jentera parti.
“Saya andaikan dan percaya dengan niat baik bahawa dana itu adalah sumbangan politik yang sah.
“Saya tidak mempunyai sebarang pengetahuan bahawa dana itu mungkin berasal daripada sumber yang lain. Wang itu diagihkan sepenuhnya dan saya tidak menyimpannya walau sesen pun.
“Jumlah keseluruhannya dibayar dalam bentuk tunai kepada pelbagai penerima mengikut arahan Najib dan akaun berkenaan ditutup dengan baki sifar,” demikian kata Nazir yang juga Pengerusi Kumpulan CIMB Bank.
Namun demikian, hari ini Nazir turut mengakui beliau tidak sepatutnya membantu abangnya mengagih-agihkan wang tersebut.
“Saya faham berdasarkan kemarahan orangramai, saya tidak sepatutnya berbuat demikian, ” tulis Nazir lagi di Instagramnya.
Berikutan pendedahan The Wall Street Journal bahawa Najib memberikan wang kepada adiknya itu dan kemudian Nazir juga mengakuinya, beberapa persoalan kini sepatutnya ditimbulkan.
– Mengapa Najib menggunakan khidmat adiknya sendiri untuk mengagih-agihkah wang kepada jentera-jentera parti?
– Mengapa beliau tidak menggunakan saluran parti seperti melalui Bendahari Agung dan Setiausaha Agung untuk melakukan pengagihan itu?
– Apakah Muhyiddin Yassin selaku Timbalan Presiden UMNO ketika itu serta  Naib-Naib Presiden UMNO iaitu Zahid Hamidi, Shafie Apdal dan Hishammuddin Hussein mengetahui mengenai pemberian wang kepada jentera parti yang diarahkan Najib kepada Nazir itu?
– Adakah pengagihan wang kepada jentera-jentera parti dengan menggunakan khidmat adiknya itu pernah dimaklumkan secara rasmi kepada UMNO oleh Najib?
– Jika pun Najib tidak begitu mempercayai Muhyiddin, Zahid Hamidi atau Shafie Apdal berkaitan dengan wang, mengapa beliau tidak menggunakan khidmat Hishamuddin misalnya, sepupunya sendiri yang kebetulan ada kedudukan kanan dalam UMNO untuk melaksanakan tugas itu? Apakah Najib juga tidak percaya dengan sepupunya sendiri?
– Sekali lagi, mengapa Nazir yang lebih dipercayainya untuk melakukan kerja-kerja UMNO dan bukan diserahkan kepada jentera parti yang sah dan sedia ada serta yang sentiasa menyokong Najib?
– Selain adiknya, mungkinkah ada lagi individu lain di luar parti yang turut diberikan peranan oleh Najib melakukan pengagihan wang kepada jentera parti sebelum pilihanraya 2013 itu?
Ahli UMNO patut mula menyoal Najib tentang hal ini kerana ia berkaitan parti dan perjuangannya, bukan tentang pengurusan sebuah syarikat adik-beradik atau kaum keluarga? (SH 01/04/2016).

0

0

votes
Article Rating
Kongsikan artikel ini


BILA SALLEH DAH TAK MAMPU BERHUJAH…

Berikutan pendedahan yang semakin rancak mengenai Najib Razak berkaitan wang yang masuk ke akaun peribadinya, di seluruh dunia dan juga di Malaysia, berhujahlah Salleh Said Keruak atau panggilan glamornya SSK dengan berkata, “Perdana Menteri telah menjadi mangsa ketidakadilan melampau di media dan disabitkan di mahkamah pendapat umum semata-mata berasaskan dakwaan.”
Justeru, kata Salleh lagi, pihak yang memfitnah itu harus memohon maaf kepada Najib.
Hahaha….fitnah dan minta maaf konon????
Siapa yang fitnah?
Adakah laporan WSJ dan ABC News Australia berupa fitnah?
Apakah laporan mereka tentang wang RM2,600 juta dan yang terbaru jumlahnya dikatakan sudah meningkat kepada RM4,200 juta yang didakwa berada dalam akaun peribadi Najib, suatu fitnah?
Apakah perbelanjaan mewah, membeli barang kemas dan percutian mahal yang didakwa dilakukan Najib untuk keluarganya, berupa fitnah juga?
Selain itu, adakah semua laporan media ini turut berupa fitnah, fitnah dan fitnah juga?
Kalau fitnah, mengapa masih terhegeh-hegeh untuk melakukan saman?
Berapa banyak Selasa lagi mahu ditunggu sebelum surat saman mahu dilayangkan?
Kenapa kali ini Salleh tidak menggunakan kepakarannya untuk menjawab segala apa yang didedahkan oleh media antarabangsa itu?
Kalau benar ia berupa fitnah dan tiada kebenaran dalam semua laporan itu, ia sepatutnya dijawab dengan hujah serta fakta dan bukan dengan menggesa meminta maaf.
Meminta maaf pun mestilah dibuktikan ia benar-benar fitnah terlebih dahulu. Jika fitnah tidak dapat dibuktikan, bagaimana mahu meminta orang lain meminta maaf?
Di ketika yang sama, tidakkah dengan hanya mampu mengatakan serangan terhadap Najib berupa fitnah dan pemfitnahnya perlu meminta maaf,  itulah tanda-tanda awal Salleh sudah kehabisan hujah untuk mempertahankan bossnya, tetapi dalam masa yang sama perlu dilihat “tidak makan gaji buta”  kerana asas beliau dilantik sebagai menteri pun tidak lain ialah kerana kegigihannya mengampu dan membodek Najib semata-mata?
Maka, tentunya beliau perlu dilihat terus bekerja mempertahankan Najib, walaupun tiada lagi kata-kata bermakna yang mampu diluahkannya.
Fitnah lagi???
Opppps…sebelum terlupa dan sekadar mengingatkan,  apakah media-media kerajaan seperti TV3, Utusan, blog dan portal yang diberi dedak bulanan serta lain-lainnya begitu suci dan tidak pernah sama sekali terpalit  dengan unsur-unsur fitnah dalam laporan mereka mengenai musuh-musuh Najib? (SH 02/04/2016).

0

0

votes
Article Rating
Kongsikan artikel ini


HANCUSS NEGARA DEK MENTERI MACAM NI….

Ini kenyataan yang dikeluarkan oleh seorang menteri pada 30 Mac 2016.
Tapi ini yang berlaku pada 2 April 2016.
Kalau cakap politik dan membelasah orang lain, menteri ini memang tak perlu diperkenalkan lagi, tapi jika berkaitan dengan negara, prestasinya sungguh memalukan sekali.
Sebelum ini, katanya, penurunan ringgit baik untuk sektor pelancongan negara. Namun kemudian, tanpa malu-malu mengaku di Parlimen kedatangan pelancong berkurangan 2 juta orang pada tahun 2015 yang lalu.
Kini cakapnya mengenai keselamatan Sabah pula tak pakai sama sekali dan memalukan negara sekali lagi.
Apakah beliau cakap main bedal saja atau setelah mendapat laporan daripada pihak-pihak berkuasa mengenai keselamatan?
Hancus negara dek menteri macam ni… (SH 02/04/2016).

0

0

votes
Article Rating
Kongsikan artikel ini


MEMPERTAHAN NAJIB AKAN JADI KERJA SIA-SIA BAGI UMNO

Hari demi hari semakin banyak pendedahan serta pembongkaran di peringkat antarabangsa mengenai Najib Razak, 1MDB, wang yang masuk ke akaun peribadinya serta bagaimana perbelanjaan mewah dilakukannya.
Dulu ramai yang sudah cukup terkejut apabila diketahui wang yang pernah masuk ke akuan peribadi Najib adalah berjumlah RM2,600 juta, tetapi kini nampaknya angka itu makin membesar sehingga didakwa mencecah RM4,200 juta.
Angka itu tentu saja menarik kerana ia secara kebetulan bersamaan dengan 10 peratus daripada hutang keseluruhan yang ditimbun oleh 1MDB iaitu RM42,000 juta.
Apa makna 10 persen bagi kebanyakan orang biasa apabila dikaitkan dengan politik dan perniagaan?
Negara-negara yang sedang menyiasat 1MDB juga turut bertambah iaitu Amerika Syarikat, United Kingdom, Singapura, Switzerland, Hong Kong dan terbaru sebuah negara yang jarang kita kenali, Luxembourg.
Pendedahan mengenai percutian, perbelanjaan mewah dan membeli barang kemas yang melibatkan Najib dan Rosmah juga kian bertambah, bukan saja dari segi jumlah wang yang dibelanjakan dan barang-barang yang dibeli, bahkan turut melibatkan Reza Aziz, anak Rosmah daripada perkahwinannya yang terdahulu.
Dalam pendedahan terbaru WSJ, dilaporkan bahawa Reza melalui syarikat filemnya, Red Granite yang menerbitkan filem separuh porno, The Wolf of Wall Street didakwa telah menerima dana berjumlah AS$155 juta atau RM603 juta melalui laluan berliku yang diipercayai daripada 1MDB.
Dana itu diterimanya dalam tiga peringkat pada tahun 2012 iaitu RM60 juta, RM45 juta dan RM50 juta.
Selain itu, WSJ turut melaporkan bahawa pihak berkuasa UAE telah mengeluarkan perintah larangan perjalanan dan pembekuan aset dua bekas eksekutif syarikat pelaburan Abu Dhabi, International Petroleum Investment Company atau IPIC berhubung transaksi kewangan melibatkan 1MDB.
Tindakan terhadap kedua-dua eksekutif itu, Khadem Al Qubaisi dan Mohammed Badawy Al Huseiney, jelas menunjukkan ada kemajuan dalam siasatan mereka lakukan.
Untuk hari-hari seterusnya pula, terutama kerana banyak siasatan sudah bermula, tidak diketahui  apa lagi pendedahan lain yang bakal terdedah mengenai Najib, 1MDB serta lambakan wang yang dibelanjakan berkaitan dengannya.
Kita juga tidak mengetahui berapa banyak lagi maklumat sulit yang ada dalam tangan WSJ, ABC News, Sarawak Report dan sebagainya yang mungkin hanya menunggu masa untuk disiarkan ke seluruh dunia.
Untuk itu, masa yang mendatang ini boleh dikira detik paling kritikal kepada Najib dalam usaha untuk mempertahankan kuasa pemerintahannya.
Walaupun tidak semua penyiasatan itu menjurus kepada Najib secara langsung, tetapi sebagai Pengerusi Lembaga Penasihat dan orang yang bertanggungjawab menubuhkan 1MDB, kesan politiknya tentulah paling terkena kepada Najib.
Dalam pada itu, memandangkan berbagai negara sudah melakukan siasatannya, tidakkah di akhirnya nanti ia akan menjurus kepada Najib juga berikutan hubungannya yang rapat dengan 1MDB?
Dan selagi beliau memimpin UMNO serta kerajaan, selagi itulah juga kesan buruknya akan menimpa parti dan negara.
Meskipun secara teorinya Najib masih boleh bertahan selagi Ahli Majlis Tertinggi, menteri kabinet dan Ketua-Ketua UMNO bahagian berpihak kepadanya, tetapi sudah tentu apabila semakin banyak pendedahan dan pembongkaran mengeluarkan bau busuknya, ia akan menyebabkan sokongan rakyat  mereput secara perlahan-lahan kepadanya.
Najib tidak mustahil boleh dipertahankan sekurang-kurangnya sehingga tarikh pilihanraya umum diadakan, namun mampukah UMNO dan kerajaan terus dikekalkan jika penerajunya terus sarat dengan masalah dan isu yang tidak mampu untuk dijawab dan dihujah balas?
Jika keadaan itu berterusan, mempertahankan Najib hanya menjadi kerja sia-sia kerana UMNO tetap kalah dan ditolak rakyat juga akhirnya.
Apakah dalam waktu yang  masih ada ini, pemimpin-pemimpin UMNO tidak terfikir bahawa lebih berbaloi jika mereka turut sama mendesak pengunduran Najib dan seterusnya memberi peluang kepada pemimpin baru memulihkan keadaan? (SH 03/04/2016).

0

0

votes
Article Rating
Kongsikan artikel ini


TAK PERCAYA DENGAN ZAHID, NAJIB AKHIRNYA BAWA KU LI KE ISTANA UNTUK
ANGKAT SUMPAH….

Najib Razak akhirnya sedar UMNO dan BN tidak mungkin mampu memenangi pilihanraya umum akan datang selagi beliau masih kekal sebagai Presiden UMNO dan Perdana Menteri.
Pendedahan demi pendedahan berkaitan 1MDB, wang beribu juta yang masuk ke akaun peribadinya dan hakikat bahawa sudah enam negara memulakan siasatan berkaitan syarikat pelaburan yang ditubuhkannya itu membuatkan Najib akur bahawa segala-galanya kini tidak lagi memihak kepadanya.
Biar bagaimanapun cuba bertahan, berdasarkan laporan-laporan yang disampaikan ke mejanya, Najib terpaksa menerima hakikat bahawa berundur adalah pilihan yang terbaik baginya demi masa depan UMNO, BN dan juga untuk kebaikan negara.
Untuk itu, Najib memutuskan untuk berundur di waktu yang sesuai dan menyerahkan kepimpinan parti dan kerajaan kepada pemimpin lain untuk menghadapi pilihanraya ke 14 yang akan diadakan pada 2018 nanti.
Permintaan Najib cuma satu, beliau mahu diberikan laluan selamat dan dilepaskan daripada sebarang pendakwaan di mahkamah setelah berundur nanti.
Bagi tujuan tersebut, pengganti yang dipilihnya mestilah tokoh berwibawa yang mampu memenangi pilihanraya, memastikan UMNO terus berkuasa dan setuju untuk menyimpan terus fail-fail berkaitan dirinya.
Meskipun Zahid Hamidi adalah Timbalan Perdana Menteri dan sedang menjalankan tugas-tugas Timbalan Presiden UMNO, kebimbangan Najib terhadap bekas Setiausaha Politiknya itu merangkami dua perkara:-
– karektor Zahid yang tidak cukup kuat untuk memimpin parti dan negara, tidak diterima oleh pengundi bukan Melayu dan lemah dalam kelompok golongan pertengahan Melayu yang semua itu lebih memungkinkan UMNO dan BN kecundang juga dalam pilihanraya akan datang.
Jika kalah dan Pakatan Harapan yang berkuasa, sudah tentu mereka akhirnya akan mengheret Najib ke muka pengadilan dan ia menjadikan penyerahan kuasanya kepada Zahid tidak memberi apa-apa makna kepada diri dan keluarganya.
– berikutan karektornya yang lemah juga, yang lebih membimbangkan Najib ialah jika setelah menjadi Perdana Menteri, Zahid akan segera mengambil jalan mudah dengan mendakwanya di mahkamah bagi mendapatkan sokongan rakyat sebagaimana yang ditunjukkan oleh Tun Abdullah Badawi dahulu yang membawa Kasitah Gadam ke muka pengadilan bagi menghantar isyarat pentadbirannya benar-benar serius dalam memerangi rasuah yang melibatkan jerung-jerung besar.
Dalam bahasa yang mudah, Najib sebenarnya tidak percaya kepada Zahid Hamidi. Oleh itu, untuk menyelamatkan dirinya, Najib mesti memilih orang lain untuk mengambil alih tempatnya.
Pilihan terbaik Najib ketika ini ialah Tengku Razaleigh Hamzah.  Ahli Parlimen Gua Musang itu bukan saja mempunyai karektor yang kukuh untuk membawa UMNO memenangi pilihanraya, mampu mentadbir negara, memulihkan keyakinan pengundi bukan Melayu, mengembalikan kekukuhan ekonomi, malah juga diterima oleh semua kelompok.
Orang bandar, penduduk kampung, golongan pertengahan, elit Melayu dan semuanya boleh menerima Tengku Razaleigh.
Disebabkan kemampuan dan karektornya yang kukuh berbanding Zahid, Tengku Razaleigh tidak memerlukan sama sekali elemen Najib dibawa ke mahkamah untuk membantunya menarik sokongan rakyat.
Dengan itu, dari segi menyediakan laluan selamat, sama ada sebelum atau selepas pilihanraya, Tengku Razaleigh jauh lebih diyakini oleh Najib.
Selain itu, dengan menyerahkan kuasa kepada Tengku Razaleigh yang sudah berusia 78 tahun, bukan saja laluan selamat lebih terjamin untuk Najib, bahkan untuk mencaturkan Hishammuddin sebagai calon Perdana Menteri seterusnya turut menjadi lebih mudah.
Dengan itu juga, melalui Tengku Razaleigh dan kemudian Hishammuddin mewarisi kerusi Perdana Menteri, selamatlah Najib untuk selama-lamanya.
Masa yang paling sesuai untuk Najib menyerahkan kuasanya kepada Tengku Razaleigh ialah selepas Hari Raya Aidil Fitri nanti. Ini bermakna Najib dan keluarganya akan meraikan Hari Raya nanti untuk kali terakhir sebagai Perdana Menteri.
Selepas itu, Najib sendiri akan membawa Tengku Razaleigh ke Istana Negara bagi memohon perkenan Yang Dipertuan Agong bagi pertukaran Perdana Menteri.
Oleh kerana semua Ahli Majlis Tertinggi UMNO, menteri kabinet dan Ketua-Ketua UMNO bahagian sudah sedia berdiri teguh bersama Najib, apa saja yang dilakukannya tidak akan mendapat bantahan apa-apa daripada mereka.
Semuanya setuju belaka untuk menerima Tengku Razaleigh sebagai Perdana Menteri yang baru dan Zahid  Hamidi akhirnya menjadi seorang lagi Timbalan Perdana Menteri yang kecundang di tengah jalan.
Allahu Akbar…Allahu Akbar…tiba-tiba sayup kedengaran azan Asar dari masjid berdekatan.
Ohhh….hari ini hari Ahad, saya tertidur dan bermimpi di siang hari rupanya…..(SH 03/04/2016).

0

0

votes
Article Rating
Kongsikan artikel ini


DAH ADA IKRAR PULAK DAH??

Tontonilah video di bawah ini di mana orang-orang kampung pun sekarang ini sudah diminta berikrar menyatakan sokongan kepada Najib Razak.
https://youtu.be/ylPnL8R3Yxk
Tidak cukupkah dengan sebahagian besar Ketua UMNO Bahagian, Timbalan Ketua UMNO Bahagian dan Naib Ketua UMNO Bahagian yang sudah menyatakan sokongan terbuka kepada Najib sebelum ini?
Tidak cukupkah dengan adanya UMNO negeri mewujudkan deklarasi sokongan, malah beberapa UMNO Bahagian dan NGO juga turut berbuat demikian?
Tidak cukup lagikah dengan segala macam kelompok veteran, bekas pemimpin dan mereka yang pernah menjadi wakil rakyat yang turut tampil menyatakan sokongan?
Apakah kedudukan Najib sudah begitu rapuh dan ibarat telur di hujung tanduk sekarang ini sehingga semua segmen sokongan diperlukan untuk menahannya daripada tumbang dan terkulai?
Jika Najib benar-benar masih kuat, apa perlunya sampai orang kampung diminta berikrar sebegitu?
Siapa lagi selepas ini yang akan diminta berikrar dan bersumpah taat setia kepada Pahlawan Bugis yang secara umumnya sudah begitu popular di seluruh dunia dengan cerita-cerita skandalnya? ( SH 04/04/2016).

0

0

votes
Article Rating
Kongsikan artikel ini


KENAPA TENGKU RAZALEIGH BEGITU BERSUNGGUH MAHU DILIHAT MENYOKONG NAJIB?

Sejak menandatangani Deklarasi Kelantan yang menyokong kepimpinan Najib Razak, nampak seperti ada kesungguhan bagi Tengku Razaleigh Hamzah untuk terus memperlihatkan dirinya benar-benar telah memberi sokongan yang tidak berbelah bagi kepada Perdana Menteri.
Dalam portal Malaysiakini hari ini, beliau berkata, ahli UMNO adalah individu yang nafasnya UMNO, pendapatnya UMNO dan percakapannya juga UMNO.
“Ahli UMNO ini nafas, makan, percakapan, fikirannya (mengenai UMNO)….secara rohani juga orang UMNO, ” katanya.
Justeru, Tengku Razaleigh dipetik berkata, sebagai ahli UMNO,  beliau mesti menyokong Presiden UMNO.
Semalam pula, dalam temubual dengan Mingguan Malaysia yang petikannya disiarkan oleh Malaysiakini, Ahli Parlimen Gua Musang itu berkata, “saya ahli UMNO, saya mesti sokong apa yang ada dalam UMNO dan kebetulan UMNO berkuasa, siapa yang jadi Presiden dan Perdana Menteri, itulah orang kita.”
Kenapa nampak bersungguh sangat Tengku Razaleigh mahu memperlihatkan dirinya menyokong Najib?
Sejak Najib menjadi Perdana Menteri bermula pada 2009, pernahkah kita melihat keghairahan untuk menyatakan sokongan itu ditunjukkannya sebelum ini?
Kenapa hanya sekarang dan tidak sebelum ini?
Ketika Tun Abdullah Badawi menjadi Presiden UMNO dan Perdana Menteri pula, ada sesiapa pernah mendengar sokongan sebegitu ampuh yang ditunjukkan oleh Tengku Razaleigh?
Begitu juga, selepas membubarkan Semangat 46 dan kembali menyertai UMNO, pernah kita mendengar ayat-ayat menusuk kalbu “saya ahli UMNO, saya mesti sokong Presiden UMNO” dilafazkan oleh Tengku Razaleigh kepada kepimpinan Tun Mahathir ketika itu?
Kenapa hanya ketika Najib yang sedang dibelenggu masalah dan dihimpit skandal kewangan yang dianggap terbesar sekarang baru Tengku Razaleigh mahu menghadiahkah kata-kata sokongan seperti itu?
Mengapa? Mengapa? Mengapa? (SH 04/04/2016).

0

0

votes
Article Rating
Kongsikan artikel ini


NAJIB, PRODUK PELANCONGAN TERHEBAT DUNIA

Tidak dinafikan bahawa Najib Razak dan skandal 1MDB serta wang RM4,200 juta yang dikaitkan dengannya telah menjadikan Malaysia sebagai perhatian mega di seluruh dunia.
Bukan saja di Malaysia tidak ada Perdana Menteri yang berjaya mendapat perhatian sebegitu sebelum ini, malah di dunia moden juga, Najib telah berjaya meletakkan dirinya dalam kelasnya yang tersendiri yang tidak mampu disaingi oleh sesiapa jua pun.
Sehubungan itu, dalam tulisannya di blognya semalam, Tun Mahathir Mohamad menyenaraikan sekurang-kurangnya 53 organisasi media antarabangsa yang telah memberi liputan tentang Najib yang dikaitkan dengan 1MDB serta wang tunai yang masuk ke akaun peribadinya.
Senarainya adalah seperti berikut:
1. South China Morning Post
2. The Australian
3. Australia Broadcasting Corporation
4. Sydney Morning Herald
5. Herald Tribune
6. Herald Tribune Latin America
7. International Business Times
8. International Business Times Singapore Edition
9. Wall Street Journal
10. International New York Times
11. TIME Magazine
12. The Guardian
13. The Daily Mail
14. Sun Daily (UK)
15. Euronews
16. Deutsche Welle
17. Singapore Straits Times
18. TODAY
19. Today Online
20. India Today
21. Business Standard (India)
22. India Times
23. Fortune
24. EJ Insight (Hong Kong)
25. Anadolu (Turkey)
26. Bangkok Post
27. Chiang Rai Times
28. BBC
29. New Zealand Herald
30. Reuters
31. Bloomberg
32. Channel News Asia
33. Al-Jazeera
34. PAKISTAN FIRST
35. Swissinfo.ch
36. MWC News
37. East Asia Forum
38. Radio New Zealand
39. CNBC
40. The Independent
41. NewsX (Pakistan)
42. StateoftheStateKS (USA)
43. Asian Correspondent
44. Times of London
45. Financial Times
46. Asia Sentinel
47. Courier Mail
48. Jawa Post
49. Tempo
50. Waspada
51. The Telegraph
52. The Diplomat
53. Myanmar Times
Tidakkah Najib sebenarnya telah “membanggakan” nama Malaysia ke seluruh dunia dan menjadikan negara kita semakin dikenali?
Tak pasal-pasal publisiti percuma melimpah ruah untuk untuk negara kita? Siapa lagi di dunia ini yang mampu melakukannya selain Najib?
Jika dulu Tun Mahathir telah melakukan pelbagai perkara – daripada bercakap di pelbagai forum antarabangsa, melawat banyak negara, memberi bantuan kemanusiaan dan pelaburan  di sana sini serta pelbagai lagi semata-mata untuk menjadikan Malaysia dikenali dan menjadi sebutan dunia, Najib sebaliknya hanya bermodalkan 1MDB dan  keghairahan terhadap “cash is king” saja telah meletakkan dirinya jauh lebih berjaya.
Dengan popularnya Malaysia kerana Najib itu, harus diakui bahawa beliau adalah “produk pelancongan”  yang paling hebat dan berkesan sekali untuk negara kita.
Sebab itu, Nazri Aziz, Menteri Pelancongan dan Kebudayaan merupakan menteri yang paling gembira sekali sekarang ini. (SH 05/04/2016).

0

0

votes
Article Rating
Kongsikan artikel ini


LEBIH BANYAK RAHSIA JAKEL MUNGKIN TERDEDAH SELEPAS INI

Tidak ramai yang ambil peduli mengenai Jakel, sebuah gedung menjual kain dan pakaian ternama yang berpusat di Jalan Masjid India sehinggalah The Wall Street Journal mendedahkan bahawa Najib Razak telah melakukan pembayaran kepada syarikat itu sebanyak AS$14 juta atau kira-kira RM55 juta antara tahun 2011 hingga 2014.
Persepi umum lantas memuncak dengan persoalan paling mudah, apa yang sebenarnya dibeli Najib daripada Jakel dengan bayaran sedemikian banyak itu?
Kalau ia semata-mata untuk pakaian Najib, Rosmah dan ahli keluarganya, tidakkah jumlah itu terlalu besar hanya untuk tempoh empat?
Ahli Parlimen Segambut, Lim Lip Eng kemudian membuat laporan polis terhadap Najib berhubung bayaran yang dibuatnya kepada Jakel Trading itu sebagaimana didedahkan oleh WSJ, juga mengepilkan dengan pertanyaan yang antaranya, apakah pakaian yang dibeli itu untuk Rosmah dan jika sehelai berharga RM10 ribu, apakah ia bermakna sebanyak 5,500 helai telah dibeli sepanjang tempoh  empat tahun atau empat helai dalam sehari?
Selain itu, Lim Lip Eng juga meminta polis menyiasat daripada mana Najib memperolehi wang sebanyak itu yang diangggap jauh berpadanan dengan gajinya sebagai Perdana Menteri yang dianggarkan kira-kira RM273,912 setahun serta kemungkinan  ia berkaitan dengan unsur-unsur rasuah, pengelakan cukai dan penggubahan wang haram.
Baik Najib mahu pun Jakel, kedua-duanya masih berdiam diri sehingga ke hari ini. Yang ada bersuara hanyalah sebuah portal pro Najib yang mengatakan bayaran puluhan juta itu adalah untuk sumbangan pakaian dan barangan yang disampaikan kepada pertubuhan bukan kerajaan, mangsa bencana alam, pakaian anak-anak yatim dan sayap-sayap politik.
“Belum ada orang gila beli baju di Jakel berpuluh juta ringgit untuk kegunaan sendiri.
“Jika benar ia kegunaan peribadi, berdasarkan harga pakaian di Jakel yang dalam kemampuan majoriti rakyat Malaysia, Najib mungkin terpaksa menyewa gedung untuk menyimpan kesemua pakaian tersebut,” kata portal itu lagi.
Ternampak bahawa portal itu sama ada sengaja melindungkan fakta atau pun tidak pernah sama sekali berkunjung ke gedung Jakel.
Perlu diberitahu bahawa harga pakaian di Jakel bermacam-macam peringkat, ada yang dalam kemampuan rakyat biasa membelinya, tetapi ada juga yang mencecah puluhan ribu ringgit sehelai di mana rakyat biasa hanya mampu menengoknya saja.
Selain itu, jika portal yang diketahui ada “tuan besarnya”  itu mengatakan “belum ada orang gila membeli baju di Jakel berpuluh juta ringgit untuk kegunaan sendiri”,  mereka seharusnya tidak lupa bahawa Ahmad Maslan juga pernah berkata, “tiada Perdana Menteri yang begitu bodoh mahu  memasukkan sejumlah wang ke dalam akaun peribadinya” ketika isu wang RM2,600 juta mula-mula didedahkan dahulu.
Jika akhirnya terbukti bahawa Najib tidaklah begitu cerdik dengan membenarkan wang beribu-ribu juta dimasukkan ke akaun peribadinya, maka janganlah hairan jika kegilaan membeli pakaian berpuluh-puluh juta ringgit juga boleh menjadi amalan beliau dan keluarganya.
Lagi  pula, bukankah kos bercuti, membeli barang kemas dan bermewah Najib dan Rosmah, sebagaimana yang didedahkan oleh media-media antarabangsa juga turut mencecah puluhan juta ringgit jumlahnya?
Bagi mereka yang tahu, hubungan Jakel dengan keluarga Najib bukanlah asing sebenarnya,  walaupun ia boleh dikatakan hubungan yang agak baru saja terjalin.
Jakel bukan saja dilaporkan biasa menghantar kain-kain baru dan terpilih ke rumah Najib untuk kegunaan keluarga Perdana Menteri itu, malah dalam tahun-tahun terakhir ini dikatakan syarikat itu turut mendapat manfaat lain daripada hubungan tersebut.
Mereka yang rapat dengan Jakel ada memberitahu, syarikat itu yang hanya dikenali sebagai peruncit dan pemborong kain serta pakaian turut memiliki  berpuluh-puluh keping tanah di sekitar Kuala Lumpur sekarang ini.
Antara tanah yang dipercayai milik Jakel itu ialah terletak di kawasan Setapak, Cheras dan Bandar Tun Razak dengan sebahagiannya sudah mula dibangunkan dengan pembinaan kondominium mewah dan separuh mewah.
Dengan mulanya terdedah sejumlah wang yang besar dibayar oleh Najib kepada Jakel dan hubungan itu terus menjadi bualan ramai, adalah dijangkakan lebih banyak perkara lagi mengenai syarikat itu akan terbongkar selepas ini.
Sama ada Najib dan Jakel berdiam diri atau cuba memberi apa-apa respon mengenainya, sorotan umum kini lebih menarik perhatian lagi, bukan saja mengenai  apa yang diperolehinya daripada kerajaan tetapi juga siapakah personaliti di belakang syarikat itu yang mempunyai hubungan rapat dengan Seri Perdana.
Yang perlu dipersiapkan juga ialah kemungkinan Jakel akan terus berdepan dengan banyak persoalan dan keraguan,  meskipun setelah Najib tidak lagi menjadi Perdana Menteri nanti. (SH 05/04/2016).

0

0

votes
Article Rating
Kongsikan artikel ini


ANTARA PROTON DAN 1MDB

Dalam tulisan di blognya untuk menghuraikan sebab-sebab beliau berundur sebagai Pengerusi Proton, Tun Mahathir Mohamad turut mengambil kesempatan menjawab tuduhan pengkritik sebelum ini yang seolah-olah mengatakan syarikat kereta nasional itu hanya tahu meminta bantuan untuk memberinya nafas kehidupan dan tidak menyumbang apa-apa kepada kerajaan.
Beliau lantas menyenaraikan pemberian kerajaan kepada Proton iaitu:-
– RM1,320 juta dalam bentuk insentif cukai yang juga layak diterima oleh kereta lain.
– RM773.8 juta dalam bentuk geran penyelidikan dan pembangunan, geran khas, pakej rangsangan yang turut dinikmati oleh pengeluar automitif lain.
– RM12,532.6 juta insentif khusus yang turut dinikmati oleh pemain industri automotif
– secara keseluruhannya bermula 1985 sehingga kini, sumbangan kerajaan kepada Proton ialah RM14,631.4 juta.
Sumbangan Proton kepada kerajaan yang disenaraikan oleh Tun Mahathitr pula:-
– duti eksais sejak 1985 hingga sekarang berjumlah RM11,785 juta.
– cukai jualan sejak 1985 hingga sekarang sebanyak RM9,470 juta.
– cukai korporat sejak 1985 hingga sekarang sebanyak RM1,410 juta.
– duti import sejak 1985 hingga 2008 ialah RM1,403 juta.
– cukai GST sejak 1 April 2015 sebanyak RM28 juta.
– secara keseluruhannya sumbangan Proton kepada kerajaan sejak 1985 hingga sekarang ialah RM24,095 juta.
Selain itu, menurut Tun Mahathir, suntikan dana sebanyak RM400 juta oleh kerajaan kepada Proton juga sudah pun dibayar serta dalam masa yang sama telah membiayai sepenuhnya kilang di Tanjung Malim bernilai RM1,800 juta dengan menggunakan tabungannya sendiri.
Sebagai tambahan, kata Tun Mahathir lagi, Proton juga telah menyediakan 12,000 peluang pekerjaan secara langsung dan 250,000 secara tidak langsung kepada rakyat.
Kepada pengkritik Proton dan pemuja 1MDB, cuba bandingkan antara kedua-duanya?
Berapakah  sumbangan 1MDB kepada kerajaan sejak ia ditubuhkan, meskipun kerajaan menyediakan modal awal sebanyak RM1 juta dan menyerahkan tanah TRX dan Bandar Malaysia dengan harga paling murah kepadanya?
Apa jadi kepada tanah-tanah itu sekarang?
Berapa sumbangan cukai dan jumlah pekerja yang telah mendapat nikmat daripada 1MDB?
Siapa yang kaya kerana Proton dan siapa pula yang mendapat laba daripada 1MDB?
Jika ada perbandingan lain selain “antara langit dengan bumi”, apa agaknya yang sesuai untuk membezakan Proton dengan 1MDB?
Kalau ada rakyat Malaysia ingin berbangga kerana 1MDB hanyalah barangkali popularitinya telah “melonjakkan” nama Malaysia dan Najib menjadi semakin “fofular”  di seluruh dunia. (SH 06/04/2016).

0

0

votes
Article Rating
Kongsikan artikel ini


EZAM TIDAK LAGI BERSAMA NAJIB, SUDAH LETAK JAWATAN PENGARAH KOMUNIKASI
MOF

Hari ini ramai penyokong Najib Razak “terkejut beruk”  dengan kenyataan Ezam Mohd Nor yang menyifatkan langkah penahanan Rafizi Ramli di bawah Akta Rahsia Rasmi atau OSA sebagai langkah ke belakang oleh kerajaan.
Meluahkan di laman Facebooknya, Ezam berkata, “menahan Rafizi atau sesiapa pun di bawah OSA adalah salah dan langkah ke belakang.”
“Saya sudah tegaskan berkali-kali, baca hujah penghakiman KN Segara pada 2003 yang membebaskan saya setelah dua tahun ditahan.
“Penahanan itu diputuskan salah. Banyak ruang pencabulan hak membongkar rasuah dalam kes itu. Penahanan OSA mesti atas asas keselamatan negara semata-mata, bukan alasan lain,” tegas Ezam.
Pendirian Ezam itu menyusul selepas sekian banyak bantahan diluahkan terhadap penahanan Rafizi yang ditahan dibawah OSA kerana mendedahkan apa yang dianggap maklumat sulit dalam isu berkaitan LTAT dan 1MDB, lebih-lebih lagi kerana beliau juga ditahan di Parlimen.
Bagi yang mengenali Ezam, mereka menyifatkan kenyataannya itu adalah berikutan apa yang dihadapi Rafizi sekarang sudah dilaluinya sebelum ini.
Lantaran itu, Ezam berhak meluahkan isi hati dan kebenaran berkaitan penahanan Rafizi itu.
Namun, bagi penyokong atau cai Najib, ramai yang “melompat”  dengan kenyataan itu, apatah lagi Ezam diketahui umum dilantik sebagai Pengarah Komunikasi di Kementerian Kewangan sejak Mac 2014 untuk membantu Perdana Menteri merangkap Menteri Kewangan dalam menangani isu-isu berkaitan langkah transformasi ekonomi agar lebih rancak dan berkesan.
Sebelum itu pula,  Ezam juga dilantik sebagai Ahli Dewan Negara sejak 2010, namun kemudian meletakkan jawatan untuk berkhidmat sebagai Pengarah Komunikasi di Kementerian Kewangan.
Apa sudah jadi dengan Ezam, dapat macam-macam daripada Najib tetapi tiba-tiba tak sokong “boss”  sendiri, demikian antara luahan raza kecewa para penyokong Najib.
Dalam hal ini, seorang  kenalan rapatnya memberitahu, Ezam tidak lagi berkhidmat dengan Kementerian Kewangan sejak 1 April yang lalu.
Walaupun kontraknya masih ada sehingga tahun depan, beliau memutuskan ingin berundur lebih awal daripada jawatan tersebut, kata kenalannya itu.
Kenalan itu juga berkata, antara sebab Ezam meletakkan jawatan ialah kerana tidak sanggup lagi “melihat terlalu banyak benda-benda tidak baik melintas  di depan matanya”  semasa berkhidmat di Kementerian Kewangan itu.
Selain itu, kata kenalan itu lagi, Ezam juga kecewa kerana wujud pertentangan yang ketara antara lafaz kata dan perbuatan yang dilakukan oleh Najib sejak akhir-akhir ini.
Ditanya mengenai pendirian Ezam, kenalan itu berkata, “secara mudahnya beliau bolehlah dianggap tidak lagi menyokong Najib sekarang ini.”
Kenalan itu turut mengesahkan Ezam kini banyak menghabiskan masanya di Indonesia dan dijangka tampil dengan satu “projek khas” demi negara tidak lama lagi.  (SH 06/04/2016.

0

0

votes
Article Rating
Kongsikan artikel ini


KALAU SEDEKAH SETIN BISKUT PUN PASTI TAHU SIAPA MENGARAHKANNYA, INIKAN
PULA….

Ini satu lagi lawak antarabangsa…
Dalam jawapan bertulis yang diberikan Najib Razak selaku Menteri Kewangan di Parlimen, beliau memberitahu, SRC International tidak mempunyai maklumat mengenai siapa yang memberi arahan untuk menyalurkan RM42 juta daripada dana syarikat itu ke dalam akaun peribadinya.
Jawapan itu diberikan Najib kepada pertanyaan Ahli Parlimen Ampang, Zuraida Kamaruddin yang meminta Najib mendedahkan siapakah individu dalam SRC International yang mengeluarkan arahan mengenai penyaluran wang sebanyak RM42 juta itu.
Kohkohkoh….
Seluruh dunia dan isinya, termasuk beruk, kera dan monyet di hutan serta lintah dan pacat pun pasti ketawa sekali dengan jawapan Najib kali ini.
Tidakkah ini sesuatu yang pelik dan paling menggelikan hati? Ia bukan melibatkan RM1 atau RM10 tetapi RM42 juta, bagaimana ia boleh tidak diketahui siapa yang memberi arahannya sehingga sekarang?
Kalau ada rumah kebajikan tiba-tiba didapati menerima setin biskut daripada sebuah kedai runcit misalnya, adakah logik siapa yang mengarahkan pemberian itu  tidak diketahui sama sekali?
Sudah tentu, jika ia bukan dilakukan oleh taukenya sendiri, ia mungkin diarahkan oleh isteri, anak atau sesiapa saja yang berkuasa dalam menguruskan kedai tersebut.
Mustahil tin biskut boleh berjalan sendiri ke rumah kebajikan itu. Begitu juga dengan wang RM42 juta, adakah mungkin ia berpindah sendiri secara automatik ke akaun peribadi Najib?
Selain itu, bagaimana pula dengan Najib yang menerima wang tersebut?
Setelah sebelum ini ada menyebut tidak mengetahui wang itu daripada SRC International, kenapa senyap dan diam seribu bahasa saja apabila sumber wang itu didedahkan?
Kalau dah tahu sumbernya daripada SRC International, walaupun tidak diketahui siapa yang mengarahkan pemberiannya, tak teringinkah memulangkan semula wang itu? (SH 07/04/2016).

0

0

votes
Article Rating
Kongsikan artikel ini


MESKIPUN SELEPAS LAPORAN PAC, KEMELUT 1MDB BELUM LAGI BERAKHIR

Walaupun Najib Razak mengatakan Laporan PAC mengenai 1MDB yang dibentangkan di Parlimen membuktikan wang RM42 bilion tidak hilang seperti didakwa Tun Mahathir dan Zahid Hamidi pula menyifatkan laporan itu telah membuktikan tiada “tangan ghaib”  dalam mendapat keuntungan daripada syarikat pelaburan itu, beberapa persoalan tetap memerlukan jawapannya.
Begitu juga, masih terlalu awal untuk membenarkan kenyataan Azalina Othman Said yang pantas mengampu dengan menyebut Laporan PAC menunjukkan tiada salah laku jenayah dalam 1MDB sebagaimana didakwa banyak pihak sebelum ini.
Antara persoalan yang perlu difikirkan ialah:-
– bayaran AS$1.4 bilion atau RM5.5 bilion kepada Aabar Investments PJS Limited sebagai deposit sekuriti tanpa kebenaran Lembaga Pengarah 1MDB.
Sehingga ini 1MDB juga masih belum mengemukakan pengesahan sama ada anak syarikat International Petroleum Investment Corp atau IPIC itu ialah Aabar Investments PJS Limited (British Virgin Island) atau Aabar Investment PJS (Abu Dhabi).
Meskipun 1MDB mengemukakan sijil yang dikeluarkan Offshore Incorporations Limited untuk membuktikan Aabar Investments PJS Limited adalah anak syarikat IPIC, namun Jabatan Audit Negara mendapati syarikat itu tidak tersenarai dalam kumpulan IPIC berdasarkan penyata kewangannya pada 2013 dan 2014.
Jadi, apa misteri Aabar Investments PJS Limited itu? Syarikat apa dan kepunyaan siapakah ia?
Jika Lembaga Pengarah tidak meluluskannya, siapa pula yang pandai-pandai membuat bayaran tersebut?
Bolehkah dipercayai pengurusan kanan begitu berani meluluskan bayaran sebesar itu atau adakah pihak lain yang telah memberi kebenaran dalam gelap kepada pengurusan kanannya untuk berbuat demikian?
– bayaran sebanyak AS$700 juta atau RM2.72 bilion kepada Good Star Limited, sebuah syarikat yang tiada kaitan dengan Petro Saudi yang menjalinkan kerjasama dengan 1MDB, juga tanpa kebenaran Lembaga Pengarahnya.
Good Star dipercayai ada kaitan dengan Jho Low.
Oleh kerana tiada kebenaran Lembaga Pengarah, siapa yang meluluskan pembayaran itu dan mungkinkan pihak pengurusan juga begitu berani membuat keputusan sendiri mengenainya?
– dalam tempoh empat tahun, dua firma audit iaitu Ernst & Young dan KPMG telah ditamatkan perkhidmatannya oleh 1MDB kerana dikatakan sering mendesak dokumen-dokumen penting dan bertanya terlalu banyak soalan.
Kenapa langkah penamatan diambil oleh 1MDB dan bukankah sesuatu yang normal bagi syarikat audit meminta dokumen penting dan bertanya banyak soalan?
– mengapa laporan audit oleh Jabatan Audit Negara yang menjadi asas siasatan 1MDB masih diletakkan dibawah Akta Rahsia Rasmi meskipun setelah Laporan PAC dibentangkan di Parlimen?
Sebelum ini Hasan Ariffin, Pengerusi PAC ada memberitahu laporan audit itu hanya diletakkan dibawah Akta Rahsia Rasmi hanya sementara pihaknya menyiapkan laporan saja, tetapi Ambrin Buang kemudian mengesahkan kedudukan di bawah Akta Rahsia Rasmi itu tidak berubah.
Apa lagi yang mahu disembunyikan daripada pengetahuan umum dengan terus meletakkannya di bawah Akta Rahsia Rasmi?
– bekas CEO 1MDB, Shahrol Azral Ibrahim Helmi dan pengurusan 1MDB dicadangkan oleh PAC agar disiasat oleh agensi-agensi penguatkuasa atas beberapa kelemahan pengurusan yang pernah berlaku.
Adakah Shahrol Azral sekadar kambing hitam semata-mata dalam hal ini?
Benarkah beliau dan pengurusan saja yang membuat keputusan dalam beberapa perkara dan mengabaikan keperluan mendapat kelulusan Lembaga Pengarah?
Dalam hal ini juga, mengapa Najib sebagai Pengerusi Lembaga Penasihat 1MDB tidak dikaitkan dengan sebarang pertanggungjawaban meskipun seperti yang diketahui umum, resolusi 1MDB memerlukan tandatangan dan kelulusan Perdana Menteri dalam semua perkara besar melibatkan syarikat pelaburan itu.
Mungkinkah siasatan terhadap Shahrol Azral akan mendedahkan segala-galanya?
Apa di sebalik kata-kata Shahrol Azral bahawa beliau tidak melakukan sebarang kesalahan sewaktu menjadi CEO 1MDB?
Jika beliau yakin dirinya tidak melakukan kesalahan sedangkan PAC melihatnya seolah-olah ada melakukan kesalahan, siapakah yang sebenar-benarnya terlibat dalam kesalahan itu?
– mengapa secara tiba-tiba Lembaga Pengarah 1MDB menawarkan untuk meletakkan jawatan sebaik Laporan PAC dibentangkan, sementara sebelum ini Arul Kanda Kandasamy juga turut mengumumkan hasrat mahu mengundurkan diri?
Apakah mereka ingin membebaskan diri atau ia menunjukkan seolah-olah Lembaga Pengarah sedia memikul tanggungjawab atas beberapa kelemahan yang dibangkitkan dalam Laporan PAC serta dalam masa yang sama memperlihatkan pihak lain kelihatan putih bersih daripada sebarang kekotoran?
Jika perletakan jawatan itu diterima, siapa pula yang bakal menduduki Lembaga Pengarah 1MDB selepas ini?
Selain itu, Laporan PAC ini juga hanya menyingkap persoalan-persoalan yang banyak berlegar dalam negara saja, itu pun belum lagi berakhir sepenuhnya. Selain penyiasatan oleh SPRM, PDRM dan Bank Negara terhadap Shahrol Azral dan pengurusan 1MDB mungkin mendedahkan perkara-perkara lain, jangan lupa  bahawa tujuh negara iaitu Amerika Syarikat, United Kingdom, Switzerland, Singapura, Hong Kong, Luxembourg dan Australia belum lagi menutup failnya, khususnya berkaitan penggubahan wang haram yang dikaitan dengan syarikat pelaburan strategik itu.
Segala-galanya belum berakhir lagi, khususnya bagi Najib yang menubuh dan menjadi Pengerusi Lembaga Penasihat 1MDB. (SH 08/04/2016).

0

0

votes
Article Rating
Kongsikan artikel ini


ORANG JOHOR TENTU TAHU SIAPA YANG PALING BERANGAN NAK JADI MB

Apabila tiba-tiba timbul desas-desus mengenai usaha menyingkirkan Khaled Nordin sebagai Menteri Besar Johor, ramai yang tidak begitu terkejut dengan perkhabaran itu, apatah lagi ia dikatakan diketuai oleh seorang yang berjawatan timbalan menteri.
Ini kerana di sebalik Khaled  agak “slow” dalam memperlihatkan sokongannya kepada Najib Razak, timbalan menteri yang mengidam jawatan itu juga bukanlah rahsia lagi di kalangan orang-orang Johor.
Tambahan lagi yang menimbulkan isu tersebut ialah anak Speaker DUN Johor, Mohamed Aziz yang tentunya beliau tidaklah “omong kosong” saja mengenai perkara itu.
Sekarang ini ada enam timbalan menteri UMNO daripada Johor iaitu:-
– Ahmad Maslan
– Razali Ibrahim
– Aziz Kaprawi
– Hamim Samuri
– Nur Jazlan Mohamed
– Halimah Saddique
Jadi, siapakah di antara enam nama di atas yang paling mungkin berpotensi mengetuai gerakan itu?
Tetapi, politik Johor mungkin agak berbeza dengan negeri-negeri lain. Menukar Menteri Besar di Johor tidak cukup sekadar dengan restu Perdana Menteri atau hanya dengan mencukupkan bilangan sokongan ADUN atau Ketua-Ketua UMNO bahagian saja kerana faktor istana adalah juga penentu pentingnya.
Sehingga ini Khaled mempunyai hubungan yang cukup baik dengan istana dan tidak pernah timbul apa-apa masalah, malah beliau juga adalah rakan sekolah dengan Sultan Johor suatu ketika dahulu.
Hubungan Khaled dengan Najib pula tidak pula boleh disamakan dengan kedudukan Mukhriz di Kedah yang berjaya ditumbangkan baru-baru ini.
Lantaran itu, menukar Khaled sebelum PRU 14, boleh jadi terlalu sukar dan dikira mustahil, lebih-lebih lagi jika pihak istana tidak merestuinya.
Tambahan lagi, di kalangan Adun Johor sedia ada tiada yang terlebih ghairah mahu merampas kedudukan Khaled itu.
Namun, jika gerakan itu itu berujuan memastikan Khaled ditukar selepas PRU 14 dan mahukan timbalan menteri yang mengetuai gerakan itu sebagai penggantinya, ia tidaklah dilihat sesuatu yang asing.
Ia mungkin sebahagian langkah “usaha tangga kejayaan” dalam mencapai sesuatu yang diidam-idamkan dalam kehidupan oleh timbalan menteri berkenaan.
Maknanya, mereka boleh berusaha dan mewujudkan gerakan ke arahnya, menjadi kenyataan atau sebaliknya bergantung kepada banyak perkara selepas itu.
Antaranya, apakah Najib masih kekal sebagai Perdana Menteri, penerimaan istana serta bolehkah UMNO terus berkuasa di negeri itu?
Dan di kalangan enam timbalan menteri tersebut, ramai orang Johor sendiri tahu siapakah yang paling mengidam dan berangan-angan untuk menjadi Menteri Besar selama ini.
Timbalan menteri berkenaan dikatakan selalu menonjolkan hubungannya yang lama dan rapat dengan Najib sebagai asas untuk memimpin negeri itu.
Seorang pemimpin bahagian Johor berkata, jika daripada sekarang lagi sudah wujud perebutan untuk menjadi Menteri Besar, ini hanya akan menyebabkan lebih mudah UMNO kecundang memandangkan pihak pembangkang sudah pun mempunyai 18 kerusi sehingga ini. (SH 07/04/2016).

0

0

votes
Article Rating
Kongsikan artikel ini


NAJIB BELUM BERSIH LAGI – MAKLUMAN KEPADA PENYOKONG2NYA

Sesiapa yang mengatakan Najib Razak sudah bersih daripada kemelut 1MDB hanya berdasarkan Laporan PAC yang dibentangkan di Parlimen Khamis lalu, sebenarnya lebih menyerlahkan mereka tidak membaca dan meneliti sepenuhnya laporan tersebut.
Oleh yang demikian,  khususnya kepada penyokong Najib, daripada menteri hinggalah kepada blogger berbayar, jika masih malas juga membaca laporan setebal 106 muka surat itu, ada baiknya mereka meneliti kenyataan salah seorang anggota PAC, Tony Pua ketika mengadakan sidang akhbarnya pagi tadi.
Antara yang disebut oleh beliau yang boleh dijadikan pencerahan ialah:-
– “Apa yang disebut oleh Naib Pengerusi PAC, Tan Seng Giaw bahawa Najib tidak dikaitkan dengan sebarang kesalahan sebenarnya adalah khusus berdasarkan dokumen 1MDB yang kita lihat setakat ini dan bukannya berdasarkan keseluruhan dokumen milik syarikat pelaburan itu.
“Dokumen yang ada (sudah disiasat) memang tidak ada penglibatan Najib. Dokumen yang tidak ada (tidak diberikan oleh 1MDB kepada PAC), kita tak tahulah.
“Seperti yang saya pernah sebut dalam kenyataan sebelum ini, masih banyak dokumen yang tidak diserahkan kepada PAC. Kenapa tak bagi?”
– “Antara dokumen yang tidak diserahkan ialah rekod dan penyata perbankan bagi transaksi 1MDB di luar negara. Memandangkan dakwaan salah laku terhadap Najib, khususnya berkaitan wang derma yang diterimanya melibatkan transaksi luar negara, jika semua dokumen itu diserahkan, PAC dan Jabatan Audit Negara dapat membersihkan nama beliau.
“Sebab itu saya minta Najib mengarahkan 1MDB untuk menyerahkan semua dokumen kepada PAC dan Ketua Audit Negara untuk penelitian selanjutnya. Jika tidak, Najib akan terus dicemari persepsi takut kepada kebenaran.”
– “Hanya kerana seorang lelaki (Tun Mahathir Mohamad) memetik angka yang salah untuk jumlah tabung yang tidak jelas, tidak bermakna tiada wang berbilion dolar telah hilang.
“Kami sudah mengesahkan sekurang-kurangnya AS$5.5 bilion wang dan aset 1MDB tidak boleh disahkan oleh Ketua Audit Negara, selepas siasatan dijalankan selama setahun.”
– “Tidak semua pihak dipanggil memberi keterangan kepada PAC. Kita ingin memanggil wakil Bank Negara dan seorang lagi bekas CEO 1MDB, Mohd Hazeem Abdul Rahman, tetapi Pengerusi PAC, Hasan Ariffin enggan berbuat demikian.
“Bantuan Bank Negara khususnya adalah perlu untuk mendapatkan dokumen transaksi di luar negara.
“Pengerusi PAC sebelum ini ( Nur Jazlan) mendengar kedua-dua belah pihak. Kami semakin sukar mendesak sesuatu perkara sekarang ini seperti kes melibatkan bekas Pengerusi 1MDB, Mohd Bakke Salleh misalnya, hanya setelah didesak berulangkali, barulah beliau dapat dipanggil untuk memberi keterangannya.”
– “Kita akur untuk membentangkan laporan yang tidak sempurna kerana berkejar dengan masa. Mungkin jika tidak dibentang dalam sessi Parlimen sekarang, ia tidak dapat dibentang langsung dalam sessi Parlimen akan datang, mungkin kerana subjudis atau seumpamanya.
– “Kita berharap PAC akan menyiasat beberapa perkara yang diabaikan kali ini dalam siasatannya di masa akan datang.”
Ada penyokong Najib yang masih tidak faham? (SH 08/04/2016).

0

0

votes
Article Rating
Kongsikan artikel ini


KENAPA HANYA ZAHID MAHU SIASATAN, TAPI NAJIB BERDIAM DIRI SAJA?

Antara cadangan PAC dalam laporan yang dibentangkannya di Parlimen Khamis lalu ialah agar bekas CEO, Shahrol Azral Ibrahim Halmi, pengurusan lain dan Ahli Lembaga Pengarah 1MDB disiasat oleh agensi-agensi penguatkuasa dalam negara ini.
Siasatan itu ialah atas beberapa kelemahan pengurusan dan kekangan-kekangan yang dikesan dalam 1MDB di mana mereka perlu mengambil tanggungjawab daripadanya.
Tetapi, sehingga ini siapa yang sudah memberi reaksi positif mengenai siasatan itu?
Najib diam, menteri-menteri diam dan semua yang lain juga diam?
Polis, SPRM, Bank Negara dan yang lain-lain juga, mengapa masih mendiamkan diri?
Terutamanya Khalid Abu Bakar, Ketua Polis Negara, jka dalam hal-hal lain kelihatan begitu pantas memberikan reaksinya, tetapi mengapa dalam hal 1MDN ini masih  tidak berbunyi apa-apa?
Hanya Timbalan Perdana Menteri, Zahid Hamidi yang yang ada memberi reaksi mahukan siasatan dijalankan segera terhadap Shahrol Azral, tetapi malangnya suara beliau juga tidak disambut oleh sesiapa.
Kenapa hanya Zahid yang tampil dengan reaksi positifnya, manakala yang lain semuanya diam belaka?
Sementara Najib dan yang lain-lain seolah-olah cuba mengabaikan saranan penyiasatan oleh PAC itu, kenapa pula hanya Zahid Hamidi yang begitu pantas mahukan Shahrol Azral segera disiasat?
Najib pula, sebagai Perdana Menteri dan Menteri Kewangan yang sepatutnya lebih bertanggungjawab terhadap 1MDB, bukan saja tidak menyebut langsung mengenai saranan PAC mengenai siasatan itu, malah lebih ghairah untuk membersihkan dirinya sendiri tentang jumlah hutang RM42 bilion dan mengambil kesempatan untuk membidas Tun Mahathir Mohamad.
Bukankah sebagai pihak yang paling bertanggungjawab terhadap 1MDB, beliau sepatutnya segera menyambut saranan PAC mengenai siasatan tersebut?
Apakah yang ditakuti oleh mereka ini untuk memberi reaksi positif dan mengalu-alukan agar siasatan segera dijalankan?
Adakah kerana bimbang jika siasatan akan dimulakan, lebih banyak lagi perkara-perkara lain terbongkar akhirnya?
Atau mungkinkah yang paling dibimbangi ialah Artikel 117 M & A 1MDB yang antara lain menyebut, “kebenaran bertulis daripada Perdana Menteri adalah diperlukan bagi sebarang komitmen kewangan (termasuk pelaburan), penstrukturan semula atau perkara berkaitan jaminan yang dikeluarkan oleh Kerajaan Persekutuan Malaysia untuk kepentingan syarikat, kepentingan negara, keselamatan negara atau sebarang polisi Kerajaan Persekutuan Malaysia. Atas tujuan ini, penentuan maksud kepentingan negara, keselamatan negara dan polisi Kerajaan Persekutuan Malaysia hendaklah dimuktamadkan oleh Kerajaan Persekutuan Malaysia.”
Dalam hal ini, meskipun laporan PAC tidak menuding jari secara langsung kepada Najib dalam isu 1MDB, namun artikel 117 M&A 1MDB jelas menunjukkan sebarang keputusan pelaburan 1MDB memerlukan kebenaran bertulis daripada Perdana Menteri, bukan oleh Lembaga Pengarah, CEO atau sebagainya.
Sehingga hari ini pun Najib masih lagi berdiam diri dan tidak memberi sebarang reaksi yang boleh meyakinkan rakyat mengenai penyiasatan yang dicadangkan oleh PAC itu.
Mengapa itu berlaku? Bukankah berbanding membidas Tun Mahathir mengenai jumlah hutang, menyokong penyiasatan dan mencari kebenaran adalah jauh lebih penting?
Adakah berdiam dirinya banyak pihak, termasuk Najib sendiri dalam aspek penyiasatan itu merupakan  tanda-tanda awal cadangan PAC itu  bakal tidak disambut dan terbiar berlalu begitu saja? (SH 09/04/2016).

0

0

votes
Article Rating
Kongsikan artikel ini


LEMBAGA PALING PELIK DALAM DUNIA

Jika tidak pernah bertemu, bagaimana lembaga itu membuat keputusannya?
Untuk apa pula ia ditubuhkan atau apakah selama ini Lembaga Penasihat 1MDB hanya “patung” semata-mata?
Dalam beberapa perkara penting berkaitan pelaburan dan komitmen kewangan misalnya, siapa yang sebenarnya membuat keputusan penting berkaitan 1MDB?
Bukankah Artikel 117 M & A 1MDB memerlukan kebenaran bertulis daripada Perdana Menteri yang juga Pengerusi Lembaga Penasihat syarikat pelaburan itu?
Apakah ini bererti hanya seorang individu saja yang membuat keputusan bagi pihak lembaga itu?
Atau agaknya mereka main SMS atau Whatsapp saja untuk mencapai persetujuan?
Pelik? Pelik?
Yang ini juga tidak kurang juga peliknya. Kementerian Kewangan rupa-rupanya hanya mengetahui tentang operasi dan hal ehwal korporat 1MDB semata-mata melalui akhbar saja.
Kesian…pelaburan bilion-bilion, hutang juga bilion, tapi Kementerian Kewangan tidak tahu apa-apa sedangkan Perdana Menteri, Menteri Kewangan dan Pengerusi Lembaga Penasihat 1MDB adalah orang yang sama.
Adakah 1MDB ini hanya Menteri Kewangan seorang saja yang berhak tahu mengenainya, bukan pihak-pihak lain dalam kementerian tersebut, meskipun syarikat pelaburan itu adalah anak syarikatnya?
Dah jadi dua kali peliklah pulak!! (SH 09/04/2016).

0

0

votes
Article Rating
Kongsikan artikel ini


PERDANA MENTERI DIMINTA PECAT MENTERI KEWANGAN

 Petang-petang Sabtu ini, mungkin sesekali kita perlu santai dengan menonton video pula. Kadangkala banyak membaca meletihkan juga, lebih letih sebenarnya bila banyak menulis…hahaha.
 Jadi, sambil berehat di mana-mana, sama ada bersama keluarga atau kawan rakan, luangkanlah sedikit masa menonton video ini.
 Dan dengannya, pembaca blog dan saya akhirnya sama-sama dapat sedikit relaks di petang ini.

 Sekadar makluman atau kepada yang belum mengenali, yang bercakap dalam video ini ialah Zahid Md Arip yang kini difahamkan bergerak dengan sebuah NGO yang baru ditubuhkannya bernama Gerakan Undur Najib atau GUN.
 Selain videonya selalu bergentangan di media sosial kebelakangan ini, Zahid juga banyak menghabiskan masanya berceramah ke sana sini dalam misi mencapai matlamat “Undurkan Najib”  dan “Selamatkan Malaysia”.
 Yang nyata, semakin ramai sekarang ini yang secara terbuka menolak Najib daripada terus memimpin negara berikutan pelbagai masalah yang timbul  sejak beliau menjadi Perdana Menteri bermula 2009 yang lalu.
 Tidak disangsikan lagi, semakin beredarnya masa, tiada Najib adalah kegembiraan bagi seluruh rakyat Malaysia.  (SH 09/04/2016).

0

0

votes
Article Rating
Kongsikan artikel ini


1,000 JE….

Semalam, Pas mengadakan perhimpunan awam membantah Dual Language Programme atau DLP di Padang Tasik Titiwangsa, Kuala Lumpur.
Dilaporkan hanya hampir 1,000 orang yang menyertai perhimpunan aman tersebut.
Ehhh…1,000 saja?
Minggu lalu pula, sempena setahun perlaksanaan cukai GST, Pakatan Harapan telah mengadakan perhimpunan anti GST di Dataran Merdeka.
Ramai yang menyebut kehadirannya ialah antara 2,000 hingga 3,000, tetapi Rafizi Ramli menjangkakan jumlah mencecah 5,000 orang.
Namun ketika itu, Pas mendabik dada mengatakan kehadiran yang rendah dalam demo anti GST itu ialah disebabkan mereka tidak menyertainya.
Kata Tuan Ibrahim Tuan Man, kehadiran yang rendah itu membuktikan Pas adalah kuat.
Kalau Pas menyertainya, jumlah kehadiran lebih besar, kata beliau.
Tapi apa sudah jadi dengan perhimpunan anti DLP semalam?
Jika benar-benar kuat, kenapa 1,000 je?  Kenapa tidak 10,000 atau 20,000?
Tidakkah ini bermakna, jika pun Pas terlibat dalam perhimpunan anti GST minggu lalu, pertambahan kehadiran yang akan berlaku pun hanya 1,000 juga?
Adakah mungkin bertambah 10,000 atau 20,000 jika Pas menyertai perhimpunan anti GST minggu lalu?
Mungkinkah kemerosotan semangat berdemo ini antara bahana yang dialami oleh Pas kerana terlalu ingin “cium mulut” dengan Najib Razak? (SH 10/04/2016).

0

0

votes
Article Rating
Kongsikan artikel ini


ANTARA SIRUL DAN SHAHROL

Dalam kes pembunuhan Altantuya, nama yang paling disebut ramai sehingga kini ialah Sirul Azhar Omar. Walaupun beliau disabitkan bersama Azilah Hadri atas kesalahan membunuh wanita Mongolia itu, tindakannya melarikan diri ke Australia telah menyebabkan namanya lebih popular berbanding rakannya itu.
Dengan tujuan asal melarikan diri ke Austalia semata-mata untuk mengelak hukuman mati keatasnya, Sirul dengan tidak semena-mena telah menjadi rebutan antara kumpulan Najib dan mereka yang mahu menjatuhkannya bdrikutan tindakannya itu.
Dilindungi oleh kekangan undang-undang Australia yang menolak sebarang hukuman mati, pengakuan Sirul mengenai pembunuhan Altantuya dan siapa yang mengarahkannya amat dinanti-nantikan serta tidak dinafikan boleh membuka ruang kepada penyiasatan semula kes itu dan seterusnya menjadi ancaman kepada masa depan politik Najib.
Bagaimanapun, oleh kerana Sirul masih berteka-teki, di sebalik difahamkan sudah ramai yang menemui dan bercakap melalui telefon dengannya, kedudukannya terus menarik perhatian ramai, sekurang-kurangnya selagi Najib masih menjadi Perdana Menteri.
Dalam kes 1MDB yang baru saja PAC membentangkan laporannya di Parlimen, satu nama yang hampir sama sebutannya dengan Sirul iaitu Shahrol tiba-tiba menjadi bualan ramai.
Beliau yang nama penuhnya ialah Shahrol Azrai Ibrahim Halmi adalah bekas CEO 1MDB yang dicadangkan oleh PAC untuk disiasat dan dipertanggungjawabkan atas beberapa kelemahan dalam syarikat itu, terutama dalam beberapa keputusan yang membelakangkan Lembaga Pengarahnya.
Najib yang menubuhkan 1MDB, menjadi Pengerusi Lembaga Penasihatnya, hadir menyaksikan pelbagai perjanjian perniagaan dan tandatangannya wajib diturunkan sebelum perniagaan dimuktamadkan, lalu ramai yang mempersoalkan wajarkah  hanya Shahrol dipersalahkan apabila syarikat itu bermasalah?
Di mata ramai juga seolah-olah Shahrul adalah satu-satunya “kambing hitam”  dalam kemelut 1MDB yang menjadikan nama Najib bukan saja bahan perbualan ramai dalam negara, tetapi juga di seluruh dunia.
Selain mengatakan tidak ada perkara salah yang dilakukannya ketika mengetuai 1MDB, keperluan tandatangan Najib sepertimana yang tertulis dalam Artikel 117 M & A syarikat pelaburan itu bukanlah juga suatu rahsia lagi.
Oleh, kebingungan ramai mengapa hanya Shahrol yang dipersalahkan tidak disangsikan memang ada asasnya.
Tetapi yang ditunggu berikutan cadangan PAC itu, jika Shahrol Azral disiasat nanti, apakah beliau akan berkata benar dan mendedahkan segala-galanya atau lebih rela menjadi korban untuk menyelamatkan pihak lain?
Penangkapan, penyiasatan dan seterusnya pendakwaan Shahrol Azral di mahkamah tentu saja boleh menjadi sesuatu yang memeningkan lagi kepala Najib, setelah kemelut 1MDB selama ini sudah cukup mencalar-balarkan namanya di mata umum sebagai anak Tun Razak yang disanjung ramai.
Untuk itu, mungkinkah, sama seperti dua pengarah SRC International, Suboh Md Yassin dan Nik Faisal Arif Kamil yang sebelum ini melarikan diri ke luar negara, Shahrol Azral juga nanti tiba-tiba didapati tidak dapat dikesan lagi daripada negara ini?
Akhirnya, sudahlah sebutan nama hampir sama, apakah nasib Sirul dan Shahrol juga jadi tidak banyak berbeza dengan menjadikan perkelanaan ke luar negara sebagai pilihan kerana talian hayat Najib banyak terletak pada kedua-duanya? (SH 11/04/2016).

0

0

votes
Article Rating
Kongsikan artikel ini


TOLAK UMNO, TOLAK DEKLARASI RAKYAT TAPI SOKONG PAS…EHEM, EHEM…

Ini barangkali pendirian terbaru Ibrahim Ali dan NGO Perkasa yang dipimpinnya sekarang.
Berucap di perhimpunan anti DLP di Tasik Titiwangsa semalam, Ibrahim Ali berkata, “kerajaan yang ada pada hari ini adalah kerajaan yang gagal. Sudah gagal dalam segala-galanya, gagal mementingkan citarasa majoriti penduduk, kaum Bumiputera khususnya Melayu muslim.
“Kita secara jelas menolak kerajaan yang ada hari ini. Saya yakin masa depan orang Melayu Bumiputera bukan lagi terletak pada UMNO, tetapi pada Pas.”
Namun, dalam masa yang sama Ibrahim Ali juga menolak untuk menandatangani Deklarasi Rakyat yang digerakkan oleh Tun Mahathir Mohamad bersama parti-parti pembangkang.
Bermakna, sementara menolak UMNO dan tidak mempercayai lagi kerajaan yang ada hari ini, Ibrahim Ali juga menolak untuk bersama dengan gerakan menjatuhkan Najib Razak.
Sebaliknya yang disokong dan dipercayai oleh Ibrahim Ali ialah Pas.
Kenapa Pas jadi pilihannya?
Apakah beliau tidak sedar Pas juga mungkin akan bekerjasama dengan UMNO berdasarkan kecenderungan Hadi Awang dan Harun Din semenjak dua menjak ini?
Atau mungkinkah semua itu merupakan tanda-tanda awal Ibrahim Ali sekali lagi bakal bertanding atas tiket Pas dalam pilihanraya akan datang nanti? (SH 10/04/2016).

0

0

votes
Article Rating
Kongsikan artikel ini


MAHKAMAH BATAL SAMAN DEEPAK

Syukur kepada Tuhan….
Mahkamah Tinggi pada pagi Isnin membuat keputusan membatalkan saman berjumlah RM1.1 bilion oleh ahli perniagaan karpet, Deepak Jaikishan terhadap Sabbaruddin Chik dan saya berhubung penerbitan buku “Membongkar Skandal Deepak & Bank Rakyat Dari Isi Hati Sabbaruddin Chik” yang diterbitkan pada Mac 2015.
Pesuruhjaya Kehakiman, Roslan Abu Bakar membuat keputusan itu berikutan ketidakhadiran Deepak tanpa memberikan sebarang alasan kepada mahkamah.
Dalam perbicaraan sebelum ini yang ditetapkan pada Disember 2015 lalu, Deepak juga tidak hadir, tetapi dengan mengemukakan sijil hospital yang mengesahkan beliau dimasukkan ke wad kerana menerima rawatan.
Dengan batalnya saman tersebut, bukan saja kes yang  berlarutan sejak setahun lalu itu dikira sudah berakhir, tetapi juga membolehkan buku yang dilarang penjualannya berikutan saman itu akan dapat dijual semula di pasaran terbuka.
Di kesempatan ini, Sabbaruddin Chik yang merupakan bekas Menteri Kebudayaan, Keseniaan dan Pelancongan dan saya ingin mengucapkan terima kasih kepada semua pihak, rakan, saudara mara dan sesiapa jua  yang kami temui yang sentiasa memberi kata-kata semangat, doa dan pengharapan baik berhubung saman tersebut.
Juga terima kasih kepada peguam Adnan Seman yang telah menjalankan kerjanya dengan baik dan tidak ketinggalan juga kepada saksi, bekas Ahli Lembaga Pengarah Bank Rakyat, Mangsor Saad dan saksi yang disapina, Naib Presiden Bank Rakyat, Abdul Razak Abu Bakar yang sudah sedia melapangkan masa untuk memberi keterangan dalam perbicaraan yang sepatutnya berlangsung selama tiga hari sehingga Rabu ini.
Terima kasih yang khusus juga daripada saya kepada semua dan saya akan terus menulis lagi dan lagi,  sama ada dalam blog ini atau pun buku-buku yang bakal diterbitkan nanti. (SH 11/04/2016).
Dari kiri – Zamri Mohamed, Mangsor Saad, Shahbudin Husin, Adnan Seman, Sabbaruddin Chik dan Abdul Razak Abu Bakar.
Sabbaruddin, Shahbudin dan Adnan ketika di luar mahkamah.
Dengan batalnya saman tersebut, bermakna buku ini akan berada di pasaran semula dalam sehari dua ini.

0

0

votes
Article Rating
Kongsikan artikel ini


1MDB TETAP PERLUKAN SURUHANJAYA DIRAJA, NAJIB DAN JHO LOW MESTI
DIJADIKAN SAKSI WAJIB

Walaupun seperti ada percubaan untuk mengalih perhatian dengan membesar-besarkan isu Lim Guan Eng dan tanah Taman Manggis serta larangan ceramah Dr Zakir Naik, batu besar yang menjadi masalah kepada semua rakyat Malaysia  sekarang tidak lain ialah 1MDB.
Kita tidak harus terperangkap dengan isu-isu lain yang mungkin sengaja diada-adakan untuk mengalih perhatian dan mengurangkan tumpuan terhadap 1MDB.
Dulu Najib Razak dan 1MDB sendiri menjanjikan laporan audit menyeluruh mengenai syarikat itu akan menjawab segala-galanya. Malangnya apabila laporan audit  disiapkan, ia kemudian diletakkan di bawah  OSA atau Akta Rahsia Rasmi yang menyebabkan ia menjadi rahsia kepada semua rakyat daripada membaca dan mengetahuinya.
Lalu, pertanyaan ramai termasuk makcik Felda ialah mengapa dijadikan rahsia rasmi negara jika tidak ada perkara yang mahu dilindungkan?
Sudah lupakah janji sebelum ini yang meminta semua orang menunggu laporan audit sambil mengatakan laporan audit  1MDB akan menjawab segala-galanya?
Disebabkan laporan audit telah diOSAkan, lantas menyebabkan Laporan PAC yang dibentangkan di Parlimen tidak mampu menjawab banyak perkara tentang 1MDB ini.
Selain itu, terdapat pula beberapa saksi penting yang menurut Tony Pua ditolak untuk dipanggil memberi keterangan oleh Hasan Ariffin, Pengerusi baru jawatankuasa tersebut yang dilantik menggantikan Nur Jazlan yang dinaikkan pangkat sebagai timbalan menteri di tengah-tengah kemelut 1MDB pada 28 Julai 2015 yang lalu.
Antara saksi yang tidak dipanggil itu ialah wakil Bank Negara, Jho Low, salah seorang bekas CEO 1MDB, Hazeem Abdul Rahman dan sudah tentu Najib sendiri yang tandatangannya semua orang tahu adalah “nyawa”  kepada perjalanan syarikat pelaburan itu.
Malah, seperti yang disebut juga oleh Tony Pua sebelum ini, untuk mendesak agar bekas Pengerusi 1MDB, Mohd Bakke Salleh memberi keterangannya pun hanya menjadi kenyataan setelah beberapa kali desakan dilakukan.
Maka itulah sebabnya laporan PAC banyak cacat celanya dan kecuali pemakan dedak yang berpuas hati dengannya.
Itulah juga yang antara punca menyebabkan kedudukan Aabar Investment PJS Ltd, syarikat yang ditubuhkan di British Virgin Island misalnya, terus menjadi misteri berpanjangan meskipun telah menerima sebanyak AS$3.51 bilion atau lebih kurang RM14,000 juta secara keseluruhan sebagai sekuriti deposit daripada 1MDB.
Dalam kenyataan terbaru kepada London Stock Exchange, IPIC atau International Petroleum Investment Company menafikan Aabar Investment PJS Ltd itu adalah anak syarikat kumpulan mereka atau ada menerima sebarang pembayaran  daripadanya serta menanggung liabitinya.
Makna mudahnya, syarikat itu tidak ada kena mengena dengan IPIC yang ada perjanjian perniagaan dengan 1MDB.
Jadi, kepada siapa sebetulnya duit 1MDB sebanyak itu telah disalurkan dan ke mana akhirnya wang RM14,000 juta tersebut pergi?
Dalam hal ini, oleh kerana beberapa saksi penting tidak dipanggil, laporan PAC yang dibentangkan di Parlimen bukan saja tidak menjawab banyak persoalan, malah disebabkan seluruh dunia turut bercakap mengenainya dan media antarabangsa juga tidak henti-henti mendedahkannya, ia secara tidak langsung mendedahkan lebih banyak misteri 1MDB.
Perjalanan masa juga bakal menyaksikan banyak lagi perkara berkaitan Aabar Investment PJS Ltd, Jho Low, Khadeem Al Qubaishi dan Mohamed Badawy Al Husseiney akan terdedah kepada kita semua.
Laporan PAC sebenarnya telah gagal sama sekali. Tiada kebenaran yang diserlahkan, selain mahu  menjadikan bekas CEOnya, Shahrol Azral sebagai kambing hitam untuk menutup segala kecurangan 1MDB.
Paling wajar untuk dilakukan sekarang ialah dengan menubuhkan sebuah Suruhanjaya Diraja yang diletakkan di bawah tanggungjawab Majlis Raja-Raja dan Parlimen untuk menyiasat 1MDB secara menyeluruh dan saksi-saksi penting seperti Najib dan Jho Low mesti serta wajib dipanggil untuk memberi keterangannya.
Tanpa memanggil mereka itu umpama memesan kari kepala ikan tetapi tiada kepala ikan yang dihidangkan dalam pinggan.
Begitu juga dengan wakil daripada Bank Negara dan segala dokumen transaksi kewangan 1MDB di luar negara mesti diusahakan sedaya upaya untuk diperolehi.
Sessi pendengaran Suruhanjaya Diraja itu pula mestilah dibuat secara terbuka sebagaimana siasatan terhadap mata lebam Anwar Ibrahim dahulu.
Ketika itu, barulah boleh dipercayai segala-galanya akan terdedah.
Tetapi, sebagaimana pernah disebut oleh Zaid Ibrahim, yang paling berkesan sekali untuk mendedahkan kebenaran mengenai 1MDB ini tidak lain ialah melalui pertukaran kerajaan dalam pilihanraya.
Oleh kerana skandal kewangan melibatkan 1MDB ini merupakan yang terbesar dalam sejarah dunia moden, maka tidak dapat dielakkan “cagaran” untuk membersihkannya perlulah sebesar kerajaan BN juga. (SH 12/04/2016).

0

0

votes
Article Rating
Kongsikan artikel ini


CUBA SEMUA MENTERI BUAT UNDIAN SEPERTI SHAHIDAN INI

Rasanya bagus juga jika lebih ramai yang sudi membuat tinjauan serta undian, baik secara maya atau pun nyata,  mengenai populariti Najib Razak yang sekarang ini kian ketat dibelenggu isu 1MDB dan wang RM4,200 juta yang dipercayai masuk ke akaun peribadinya.
Ia mungkin boleh menjadi kayu ukur sama ada Najib perlu berundur atau sebaliknya dan adakah UMNO dan BN masih selamat dalam pilihanraya ke 14 nanti?
Sebuah kumpulan anak muda, Challenger  telah membuat tinjauan di kalangan kira-kira 5,000 mahasiswa dan mendapati 90 peratus daripadanya tidak menyokong kepimpinan Najib.
Barangkali ini tidaklah terlalu menghairankan kerana kita semua tahu anak-anak muda memang terlalu nipis kepercayaan dan sandarannya kepada Najib sejak awal lagi.
Tetapi seorang menteri, Shahidan Kassim yang turut membuat undian yang sama di laman Facebooknya barangkali kini lebih memahami realiti mengenai Najib di mana hasil dapatan di kalangan rakan dan pengikut mayanya ialah 172 sokong BN, 107 sokong pembangkang, 585 mahu perubahan dan 39 memberi lain-lain pandangan.
Majoriti yang mahukan perubahan itu tidak lain bermaksud mereka tidak menyokong Najib dan mahukan pemimpin lain menggantikannya.
Sebelum itu, seorang pemimpin akar umbi UMNO Wilayah Persekutuan, Zaharin Mohd Yassin juga membuat undian populariti Najib di laman Facebooknya dan mendapati Perdana Menteri telah  “hilang deposit” berikutan terlalu ramai yang mahukannya  berundur berbanding mereka yang merasakannya perlu terus kekal memimpin parti serta kerajaan.
Secara umumnya, itulah suara hati rakyat sekarang. Tanyalah para pemimpin UMNO di peringkat bahagian dan cawangan, pasti jawapannya tidak banyak berbeza.
Hakikatnya, Najib semakin tidak dikehendak lagi, di samping ramai yang mula melihatnya sebagai beban yang kian menyusahkan.
Namun, demi mendapatkan hasil yang merata, apa kata jika semua menteri dan pemimpin UMNO yang ada Facebook agar turut sama membuka ruang undian seperti yang dilakukan oleh Shahidan itu.
Lebih baik jika Najib sendiri sanggup melakukan hal yang sama supaya beliau dapat melihat dan mengetahui sendiri di mana dirinya di mata rakyat.
Syyyyy…..Zahid Hamidi tentu mula senyum-senyum jika semua menteri berani berbuat seperti Shahidan itu. (SH 12/04/2016).

0

0

votes
Article Rating
Kongsikan artikel ini


HASAN ARIFFIN DAN TAN SENG GIAW JUGA PATUT DITEMUKAN DALAM DEBAT

1. Debat antara Abdul Rahman Dahlan dengan Lim Guan Eng berhubung tanah Taman Manggis nampaknya sudah hampir menjadi kenyataan. Kedua-duanya bersetuju untuk berhujah secara terbuka.
Berdasarkan tarikh yang diberi oleh pegawai Abdul Rahman sendiri, Lim Guan bersetuju ia diadakan pada 19 April ini dan syarat tunggalnya ialah perbahasan itu disiarkan secara langsung.
RTM dan TV3 pun sudah menyatakan persetujuan sebelum ini, maka janganlah ada yang buat-buat “tergeliat” di saat-saat akhir dengan pelbagai alasan tidak mahu menyiarkannya secara langsung.
Semua rakyat tentunya turut bersetuju debat itu disiarkan secara langsung ke seluruh negara. Tiada bantahan sama sekali.
2. Cabaran Tengku Mahkota Johor, Tunku Ismail Sultan Ibrahim kepada Khairy Jamaluddin untuk berdebat mengenai bola sepak negara juga sudah pun bersambut.
“Ya, ok, dia boleh menyuarakan pendapat dan semua orang juga boleh mengemukakan pendapat mereka. Selesai,” kata KJ berhubung kesediaannya itu.
Jelas sama-sama “gentleman”.
3. Berikutan Laporan PAC di mana Pengerusinya, Hasan Ariffin menyatakan persetujuan secara konsensus dicapai untuk tidak menyabitkan Najib Razak dengan sebarang kesalahan berkaitan 1MDB, bantahan telah dikemukakan oleh Timbalan Pengerusinya, Tan Seng Giaw.
Dalam kenyataan bersama Ahli-Ahli Parlimen pembangkang lain yang menganggotai PAC, Tan Seng Giaw berkata, Hasan tidak seharusnya menggunakan kedudukannya sebagai Pengerusi jawatankuasa itu untuk kepentingan politik UMNO dan membela Najib.
“Jawatankuasa tidak pernah membuat keputusan Najib tidak bersalah. Kenyataan Hasan itu adalah pendirian tidak berasas, bersifat bohong dan menyeleweng daripada pandangan PAC.
“Kami menggesa Hasan mengemukakan bukti melalui hansard bahawa keputusan itu dibuat secara sebulat suara dan konsensus,” tegasnya lagi.
Buat apa cabar-mencabar dalam media, tidak menyelesaikan masalah. Lagi pun artis saja yang suka gaduh-gaduh dalam media.
Maka, kedua-duanya iaitu Hasan Ariffin dan Tan Seng Giaw juga wajar ditemukan dalam debat umum, terbuka dan secara langsung. Bak kata generasi Y, baru “gentle”.
Siapa yang takut dan cuba mengelak, sahlah telah berbohong. Selesai. (SH 13/04/2016)

0

0

votes
Article Rating
Kongsikan artikel ini


SERANGAN MAKIN BERTALU-TALU, TAKKAN PANGLIMA PERANG ISLAM DAN PAHLAWAN
BUGIS DIAM LAGI?

Rasanya sudah ramai yang membaca kenyataan Muhyiddin Yassin berhubung Laporan PAC yang dibentangkan di Parlimen. Tidak disangkal lagi bahawa kenyataan Muhyiddin itu penuh fakta, menyeluruh dan lebih penting, apa yang pernah disebutnya sebelum ini, bak ungkapan kata sebuah lirik lagu – semuanya benar belaka.
Bermakna, sebelum pun PAC menyiapkan laporannya, perkara-perkara yang diputuskan itu telah lama disebut dan diperingatkan oleh Muhyiddin.
Isu kehilangan wang, peranan Lembaga Penasihat, kedudukan Najib sebagai Pengerusi Lembaga Penasihat, perletakan jawatan Ahli Lembaga Pengarah dan beberapa perkara lain yang disebut oleh PAC adalah senada dengan pendirian Muhyiddin yang menyebabkan Najib kurang senang terhadapnya dan kemudian memecatnya daripada kerajaan.
Muhyiddin bukan saja membangkitkan soal kecurian wang dalam 1MDB, tetapi juga melihat syarikat itu sebagai skim untuk menipu.
Selepas kenyataan Muhyiddin itu, Tun Mahathir Mohamad pula menulis dalam blognya dengan memberi tumpuan kepada kehilangan wang yang dibayar oleh 1MDB kepada sebuah syarikat yang dipercayai palsu, Aabar Investment PJS Ltd yang didaftarkan di British Virgin Island.
Tun Mahathir juga menyenaraikan beberapa jawapan 1MDB sebelum ini yang disifatkannya tidak boleh dipercayai dan tidak disokong oleh dokumen apa-apa.
Secara khususnya, kemelut 1MDB ini bukan saja tentang hutangnya yang berjumlah RM50 bilion tetapi juga berkaitan beberapa siri kehilangan wang yang jika dikumpulkan berjumlah RM7 bilion atau RM7,000 juta semuanya.
Benar juga seperti yang disebut Muhyiddin, pencuri ayam kena dakwa, inikan pula bilion-bilion ringgit.
Akhirnya, Bung Mokhtar Radin, Timbalan Pengerusi BNBBC yang dikenali sebagai pro Najib juga tidak dapat menahan dirinya daripada turut mahukan isu kehilangan wang, khasnya yang melibatkan Aabar Investment PJS Ltd itu disiasat dan dikenalpasti.
Nampaknya semakin ramai yang tampil bersuara, manakala yang sudah sedia bersuara pula semakin lantang nadanya. 1MDB sudah mula menjadi “bangkai yang baunya mula memenuhi serata alam.”
Di mana suara Najib sebagai Pahlawan Bugis dan panglima perang Islam yang dibangga-banggakan itu?
Kenapa masih diam dan semakin tidak kedengaran bercakap mengenai kemelut 1MDB serta tidak berani menjawab hujah-hujah yang ditampilkan oleh Tun Mahathir dan Muhyiddin? (SH 13/04/2016).

0

0

votes
Article Rating
Kongsikan artikel ini


JUAL MAHAL ATAU MALU-MALU?

Merujuk kenyataan Muhyiddin Yassin yang mengatakan beliau tidak kisah jika Zahid Hamidi menjadi Perdana Menteri menggantikan Najib Razak,  Timbalan Perdana Menteri berkata, perkara tersebut bukan ditentukan oleh bekas Timbalan Perdana Menteri itu.
Bukan dia yang menentukan, kata Zahid.
Ehh, ehh, ehh….
Adakah Zahid jual mahal dan tidak mahu menjadi Perdana Menteri?
Adakah beliau sebenarnya malu-malu?
Atau adakah Zahid merasakan belum masanya lagi untuk  beliau “bertindak dan memberontak”?
Mungkinkah juga dengan mengatakan bukan Muhyiddin yang boleh menentukan siapa bakal menjadi Perdana Menteri, Zahid dalam masa yang sama sedang menghantar isyarat kepada para pemimpin UMNO agar bersiap sedia untuk bertindak jika kedudukan Najib terus menjadi beban kepada parti dan negara? (SH 14/04/2016).

0

0

votes
Article Rating
Kongsikan artikel ini


MENGAKU 1MDB MANGSA PENIPUAN, APAKAH ARUL SEKARANG SUDAH MULA GOYANG?

Mengapa tiba-tiba saja Arul Kanda Kandasamy, CEO 1MDB mengatakan syarikat pelaburan itu mungkin menjadi mangsa penipuan berhubung bayaran sebanyak AS3.51 bilion yang dibuatnya kepada Aabar Investment PJS Ltd atau Aabar BVI?
Apakah beliau sekarang sudah mula goyang dan perlahan-lahan mengakui kebenaran pelbagai pendedahan yang dibuat WSJ dan  Sarawak Report sebelum ini serta penyiasatan yang sedang dijalankan oleh pihak berkuasa Switzerland?
Melalui pelbagai pendedahan sebelum ini, Aabar BVI dipercayai ada kaitan dengan Khadem Al Qubaishi, bekas Pengarah Urusan IPIC dan Mohamed Badawy Al Husainey, bekas Pengerusi Aabar Abu Dhabi yang merupakan anak syarikat IPIC.
Mengapa sebelum ini, 1MDB begitu mempertahankan Aabar BVI adalah anak syarikat International Petroleum Investment Corporation atau IPIC dan setiap kali dakwaan dibuat terhadap kesahihan syarikat itu, setiap kali juga akan mengatakan ia adalah tuduhan kitar semula yang diulang-ulang?
Jika benar 1MDB mangsa penipuan, malah benar-benar tidak mengetahui Aabar BVI sudah pun ditutup pada pertengahan 2015 yang lalu, siapa perancang utama penipuan itu dan seperti kata Tony Pua juga, apakah Arul yang mula menjadi CEO 1MDB pada Januari 2015, langsung tidak mengetahuinya?
Apakah perancang penipuan itu ialah Khadem Al Qubaishi dan Mohamed Badawy Al Husainey yang kini sedang disiasat oleh pihak berkuasa antarabangsa atau ada pihak-pihak lain yang terlibat sama?
Jika benar 1MDB ditipu, apakah yang menipunya hanya dua orang Arab itu saja?
Apakah hanya merka berdua saja yang menyonglap wang sebanyak AS$3.51 bilion atau kira-kira RM14,000 juta itu dan membahagikannya sesama sendiri saja?
Tidak mungkinkah ada pihak lain tumpang semangkuk dengan wang tersebut?
Bagaimana pula dengan penyiasatan pihak berkuasa Switzerland sebagaimana yang didedahkan oleh WSJ bahawa syarikat filem anak tiri Najib, Red Granite turut mendapat manfaat daripada wang yang disalurkan melalui Aabar BVI?
Malah, adakah wujud persamaan sebagaimana yang pernah disebut oleh Red Granite sendiri kepada New York Times, pelabur utamanya ialah tokoh perniagaan Abu Dhabi, Mohamed Ahmad Al Husainey?
Apa hubungan Mohamed Ahmad Al Husainey dengan Mohamed Badawy Al Husainey?
Walaupun 1MDB juga menafikan menyalurkan sebarang dana kepada Red Granite, sama ada secara langsung atau tidak langsung, hakikat yang nampaknya mula diakui ialah syarikat pelaburan strategik itu mungkin ditipu oleh Aabar BVI.
Sedikit masa lagi, melalui keagresifan pelbagai pihak di peringkat antarabangsa untuk mendedahkan kebenaran, sama oleh media dan pihak berkuasa undang-undangnya, tembelang berkaitan Aabar BVI itu pasti akan terdedah juga akhirnya.
Selain itu, persoalan mengenai kehilangan wang yang dikaitkan dengan 1MDB sebenarnya tidak saja melibatkan RM14,000 juta itu saja, tetapi dalam banyak kesangsian lain seperti sama ada pelaburan di Pulau Cayman sebanyak AS$2.318 bilion sudah dibawa balik atau tidak, AS$700 juta dan AS$330 juta yang dibayar kepada Good Star milik Jho Low, AS$940 juta yang disimpan dalam bentuk unit di BSI Bank Singapura dan AS1.56 bilion yang dilabur dalam 1MDB Global Investment Ltd.
Secara keseluruhannya, jumlah wang yang dipercayai hilang melalui 1MDB ialah sebanyak AS$7 bilion atau kira-kira RM28,000 juta.
Dan untuk makluman makcik Felda, jika RM1 juta dalam wang kertas RM50 mungkin lebih kurang sama saiznya dengan seguni baja kelapa sawit, bayangkan jika guni baja itu ditimbun sebanyak 28,000 kampit di tepi ladang mereka.
Dalam hal ini memang melucukan apabila Najib hanya membangkitkan soal RM42,000 juta yang dipertahankannya sebagai tidak hilang, namun langsung tidak berani menyentuh mengenai kehilangan RM28,000 juta atau setidak-tidaknya mengenai RM14,000 juta yang dibayar kepada Aabar BVI yang akhirnya bak kata Mahfuz Omar, adalah sebuah syarikat jebon semata-mata.
Jika tanda-tanda sudah mula kelihatan bahawa 1MDB mengakui ia mungkin mangsa penipuan, siapakah yang sepatutnya dipertanggungjawabkan?
Bekas CEO, Lembaga Pengarah atau Pengerusi Lembaga Penasihat yang tandatangannya adalah wajib dalam setiap urusan?
Yang pasti, 30 juta rakyat Malaysialah menanggung beban kehilangan tersebut. (SH 14/04/2016).

0

0

votes
Article Rating
Kongsikan artikel ini


DARIPADA 'PELABURAN KEPADA SUMBANGAN' TIDAK MEMBERI APA-APA MAKNA
KEPADA NAJIB

Sepanjang hari ini seronok benar golongan pemakan dedak dengan berita Menteri Luar Arab Saudi, Adel Al Jubeir yang mengatakan wang yang diterima Najib Razak memang datang daripada negara itu.
“Kami sedar tentang derma itu dan ia memang benar-benar sumbangan tanpa mengharapkan apa-apa balasan. Dan kami juga sedar bahawa Peguam Negara Malaysia telah menjalankan siasatan teliti mengenai perkara itu dan mendapati tiada salah laku.
“Justeru, setahu kami, isu itu ditutup,” katanya kepada wartawan Malaysia selepas mengadakan pertemuan dua hala dengan Najib sempena Sidang Kemuncak OIC di Turki.
Wah…seronok benar mereka, terutama Azalina Othman Said yang pantas mengatakan dengan ini bermakna semua dakwaan terhadap Najib adalah palsu belaka dan Setiausaha Akhbar Najib, Tengku Sharifuddin Tengku Ahmad yang terus menyalahkan Tun Mahathir dan media-media barat serta menggesa mereka memohon maaf kepada Najib.
Sementara pemakan dedak gembira ria dengan berita  yang seolah-olah sudah menyelamatkan Najib itu, ada beberapa perkara yang boleh dipersoalkan mengenai pengakuan Adel Al Jubeir itu.
Kenapa hanya baru sekarang Adel Al Jubeir mengatakan wang yang diterima Najib itu berupa sumbangan?
Bukankah beliau juga pada Januari  lalu yang mengatakan wang yang sama adalah suatu pelaburan?
Sekarang sudah tukar kaa Ya Sheikh?
Lebih menghairankan perubahan pendirannya itu dilakukan selepas mengadakan pertemuan dengan Najib?
Kenapa sebelum ini atau sejak Januari lalu apabila mengatakan ianya pelaburan, beliau tidak pernah berkata apa-apa atau cuba mengubah pendiriannya?
Kenapa berubah pendirian selepas bertemu Najib? Kenapa tidak sebelum ini?
Malah, Gabungan Ketua-Ketua Cawangan Malaysia atau GKCM juga pernah menghantar memorandum kepada Kedutaan Arab Saudi di Kuala Lumpur pada 25 Februari lalu meminta penjelasan mengenai wang yang diterima Najib itu, tetapi mengapa tidak berjawab sehingga sekarang?
Alih-alih selepas mengadakan pertemuan dengan Najib di Turki, Adel Al Jubeir mengatakan ia berupa sumbangan tanpa mengharapkan apa-apa balasan.
Ini betul-betul pelik bin ajaib. Pasti  unta-unta di padang pasir pun turut terkejut sama dengan perubahan Adel Al Jubeir itu.
Apakah perubahan kenyataan  Adel Al Jubeir daripada pelaburan kepada sumbangan dibuat atas permintaan Najib?
Lebih menghairankan ialah apabila Adel Al Jubeir juga menyatakan Peguam Negara Malaysia sudah menjalankan siasatan dan mendapati tiada salah laku melibatkan Najib.
Ehhhh….ini dah mirip skrip yang selalu diutarakan oleh pemimpin-pemimpin UMNO dan media arus perdana dalam Malaysia selama ini.
Di samping itu, kenyataan Adel Al Jubeir yang mengatakan sumbangan tersebut datangnya daripada Arab Saudi juga lebih bersifat umum. Beliau hanya mengatakan datang daripada negara itu, tetapi tidak pula menyebut ia sumbangan pemimpin, kerabat diraja atau mana-mana tokoh terkayanya.
Harap kita tidak lupa bahawa pemilik PetroSaudi, Putera Turki Abdullah Al Saud yang ada perjanjian perniagaan dengan 1MDB juga berasal daripada Arab Saudi.
Adel Al Jubeir turut tidak menyebut langsung fakta yang diumumkan oleh Peguam Negara, Apandi Ali bahawa Najib sudah memulangkan semula sebanyak RM2,030 juta kepada pendermanya atas alasan ia tidak digunakan.
Mengapa fakta itu tidak disebut oleh beliau?
Yang harus disedari ialah pengakuan Adel Al Jubeir itu sudah tidak bermakna apa-apa lagi kepada Najib berikutan isu kehilangan wang sebanyak AS$3.51 bilion atau kira-kira RM14,000 juta yang dibayar oleh 1MDB kepada syarikat palsu, Aabar BVI sudah pun diakui kebenarannya dan sedang disiasat oleh banyak pihak berkuasa di peringkat antarabangsa.
Sebagaimana yang didedahkan oleh WSJ dan Sarawak Report sebelum ini, mereka percaya wang yang masuk ke akuan peribadi Najib itu adalah berasal daripada 1MDB yang tiba-tiba hilang selepas dimasukkan ke akaun bank  Aabar BVI.
Sekarang, di mana wang tersebut terus menjadi misteri kepada seluruh dunia. Tetapi dengan penyiasatan di beberapa negara yang nampaknya mula menunjukkan perkembangan positif, kebenaran pasti akan terserlah juga akhinya.
Dengan peredaran masa, sama-samalah kita tunggu sama ada wang yang dikatakan sumbangan itu, dengan mula-mula angkanya adalah RM2,600 juta tetapi kemudian meningkat kepada RM4,200 juta, benar-benar merupakan derma atau apa jenisnya?
Ketika itu juga, mungkin Adel Al Jubeir akan menukar kenyataannya sekali lagi. Siapa yang biasa berurusan dengan Pak-Pak Arab, pasti lebih faham perangai mereka itu. (SH 15/04/2016).

0

0

votes
Article Rating
Kongsikan artikel ini


RAMAI YANG TAK FAHAM, LEBIH RAMAI YANG TIDAK MAHU MEMAHAMINYA

Semalam Muhyiddin Yassin merungut kerana masih ramai ahli UMNO tidak faham berkaitan kemelut 1MDB dan kaitannya dengan desakan agar Najib Razak berundur sebagai Perdana Menteri.
Malah menurut beliau, di kawasannya sendiri di Pagoh, sudah berkali-kali taklimat serta penjelasan diberikan mengenai isu itu, namun mereka masih juga tidak faham-faham.
Rungutan Muhyiddin itu bukan saja ada benarnya, malah itulah realitinya. Pengalaman saya bercakap dan berbual-bual dengan pemimpin dan ahli UMNO, majoriti antara mereka bukan saja tidak faham mengenai 1MDB, bahkan turut keliru berapa sebenarnya jumlah RM2.6 bilion itu.
Harus diakui bahawa kemelut perjalanan 1MDB itu agak berbelit-belit dan bersimpang siur keadaannya. Ia seolah-olah sengaja dibuat begitu agar tidak ramai yang betul-betul faham dan mampu berhujah dengannya.Dan apabila ramai yang tidak faham, memutar-belitkannya menjadi lebih mudah lagi.
Antara hutang, terbitan bon, pelaburan di Cayman Island, simpanan di Singapura, sebab wang dibawa merayau-rayau ke beberapa negara, komisyen, cagaran sekuriti dan sebagainya – semuanya amat berbelit-belit dan memerlukan kesabaran untuk memahaminya bagi mereka yang bukan dalam bidang kewangan.
Di sinilah terletaknya kehebatan “mastermind” 1MDB itu. Tidak mustahil Najib sendiri pun tidak faham sepenuhnya mengenai perjalanan dan liku-liku 1MDB, sebab itu beliau hanya tandatangan saja semua kebenaran berkaitan kewangan atau pelaburan tanpa menyedari kesan serta risikonya.
Sementara ramai ahli UMNO yang tidak faham, sebahagian besarnya pula hanya menjawab, “itu biarlah orang-orang di atas menyelesaikannya,  yang penting UMNO ini berkaitan Melayu dan kuasa yang ada padanya perlu dipertahankan.”
Ada juga yang memberi jawapan, “semua Perdana Menteri pun melakukan benda yang sama, cari duit untuk parti dan untuk menang pilihanraya.”
Yang lebih totok atau mungkin setelah disuapkan sedikit dedak, akan berkata pula, “mempertahankan Najib dan UMNO adalah sama dengan mempertahankan kuasa Melayu dan Islam.”
Dalam pada itu, selain tidak faham sepenuhnya,  ada yang menganggap bilion itu ratus atau puluh juta saja dan  ada juga yang mengatakan “bilion”  dan “milion”  adalah jumlah yang sama.
Itulah sebabnya dalam blog ini saya menulisnya sebagai RM2,600 juta, walaupun mula-mula dulu menulis RM2.6 bilion juga. Saya mahu orang  benar-benar faham bahawa wang yang dimasukkan ke akaun peribadi Najib itu adalah jumlah yang sangat-sangat besar dan boleh jadi antara yang terbesar dalam sejarah dunia.
Apabila jumlah wang yang dipercayai masuk ke akaun peribadi Najib meningkat kepada AS$1.051 bilion  atau RM4.2 bilion, saya lebih suka menulis dengan angka 4,200 juta berbanding 4.2 bilion.
Seorang kenalan UMNO yang berjawatan eksekutif di sebuah syarikat swasta terperanjat apabila diberitahu wang yang masuk ke akaun peribadi Najib itu ribu-ribu juta jumlahnya, bukan ratus juta yang dianggapnya sebelum ini.
Tidak mengejutkan sebenarnya apabila orang UMNO yang tinggal di kampung-kampung dan hanya menonton TV3 atau membaca Utusan, tidak akan faham-faham sehinggalah mereka mati dalam mempertahankan kepalsuan akhirnya.
Ketidakfahaman mereka, sama ada berkaitan 1MDB atau jumlah sebenar wang yang terlibat,  tidak lain ialah kerana mereka malas untuk mendalaminya, tidak rajin untuk membaca dan menyelidik atau sengaja tidak mahu faham tentangnya.
Sebab itu ramai di antara mereka, termasuk yang ada jawatan kanan dalam UMNO bahagian, tidak berapa gemar untuk berbual secara detail dan mengikut perkembangan terkini mengenai 1MDB dan wang melibatkan Najib itu.
Apatah lagi, apabila dipusing-pusingkan cerita dengan menyembunyikan sebahagian kebenarannya, malah ditambah dengan sentimen kepartian atau keMelayuan, isu sebenar berkaitan 1MDB dan wang yang ada dalam akuan peribadi Najib akan tenggelam begitu saja.
Mereka tidak sedar sebenarnya, di sebalik ketidakfahaman itu, rakyat biasa yang tidak berparti sudah begitu meluat terhadap Najib dan UMNO berikutan isu 1MDB dan wang RM4,200 juta itu.
Rakyat tidak berparti, lebih-lebih lagi yang menyokong pembangkang, lebih tinggi pemahamannya.
Rata-rata merasakan tidak wajar sama sekali seorang pemimpin membenarkan dalam akuan peribadinya tersimpan wang sebanyak itu atas apa hujah sekali pun.
Ia adalah kemungkaran paling maksimum seorang pemimpin, selain suka berbelanja mewah dan membenarkan anak isteri disaluti perhiasan dan aksesori mewah dalam kehidupan.
Tanpa sedar, meskipun Najib sukar dijatuhkan melalui UMNO berikutan ketidakfahaman itu, majoriti rakyat sebaliknya hanya menunggu masa saja untuk menjatuhkan hukuman kerana  Perdana Menteri keenam sekarang dilihat membawa malapetaka paling besar dalam sejarah negara. (SH 15/04/2016).

0

0

votes
Article Rating
Kongsikan artikel ini


HASAN ARIFFIN PATUT LETAK JAWATAN KERANA LAPORAN PAC UMPAMA TISU
TANDAS, KATA MAZLAN HARUN

Seorang bekas Adun yang pernah menjadi Pengerusi PAC di peringkat negeri Selangor, Mazlan Harun menyifatkan laporan PAC mengenai 1MDB yang dibentangkan di Parlimen baru-baru ini sebagai sesuatu yang amat memalukan rakyat dan negara.
Katanya, laporan itu langsung tidak komprehensif kerana tidak memanggil banyak saksi yang relevan berkaitan masalah 1MDB, malah tidak disertakan dengan laporan audit yang sehingga kini kekal diletakkan dibawah OSA.
Bekas Adun Lindungan itu menjelaskan, hakikatnya intipati audit adalah kunci kepada proses menyediakan Laporan PAC dan tanpanya, tiada sebarang laporan dapat dimuktamadkan.
Menurut Mazlan yang berpeluang memikul tanggungjawab itu selama 8 tahun,  dengan kedua-dua perkara itu gagal dilakukan oleh PAC yang diketuai oleh Hasan Ariffin, laporan yang dibentangkan di Parlimen itu langsung “tak boleh pakai.”
Tambahnya, lebih memalukan ialah kerana hanya beberapa hari setelah laporan itu dibentangkan, International Petroleum Investment Corporation atau IPIC telah menghantar laporan kepada London Stock Exchange menafikan Aabar BVI yang menerima RM14,000 juta cagaran sekurit daripada 1MDB, sebagai anak syarikat atau ada kaitan dengannya.
Tegasnya, perkara itu tidak sepatutnya berlaku kerana  Laporan PAC mengenai Aabar BVI kelihatan tergantung sedangkan mereka sepatutnya mengumpul bukti sebanyak mungkin sebelum menyiapkan laporan dan membentangkannya di Parlimen.
“Jelas Laporan PAC mengenai 1MDB itu sangat memalukan, malah bagi saya tidak ubah seperti tisu tandas saja layaknya,” kata beliau dalam satu perbualan telefon dengannya.
Sebab itulah, ujar Mazlan lagi, lebih banyak masalah timbul setelah laporan itu dibentangkan berbanding ia sepatutnya menunjukkan jalan penyelesaian kepada semua pihak.
Sehubungan itu, kata Mazlan yang merupakan anak bekas Menteri Besar Selangor, Harun Idris,  sepatutnya Hasan Ariffin meletakkan jawatan sebagai Pengerusi PAC dengan serta-merta ekoran kepimpinannya yang memalukan rakyat dan negara itu.
“Tidak ada sebab lagi Hasan perlu duduk sebagai Pengerusi PAC sekarang ini. Beliau telah memalukan semua orang  dan kita semua turut malu dengan kerja dan kepimpinannya,” tegas beliau dengan nada kecewa, walaupun mengakui Pengerusi PAC itu adalah juga kenalan baiknya. (SH 16/04/2016).

0

0

votes
Article Rating
Kongsikan artikel ini


SELESAI ATAU BELUM?

Kata Khairy Jamaluddin, berikutan kenyataan Menteri Luar Arab Saudi, Adel Al Jubeir yang mengatakan wang RM2,600 juta yang diterima Najib Razak adalah sumbangan yang datangnya daripada negara tersebut dan diberi tanpa mengharapkan apa-apa balasan, isu itu kini dianggap sudah selesai.
Ada sesiapa yang setuju kita perlu tutup buku dengan isu itu?
Ada sesiapa betul-betul percaya wang yang diterima Najib itu benar-benar sebagai derma?
Berapa ramai pula yang setuju perlunya Tun Mahathir  meminta maaf kepada Najib semata-mata kerana kenyataan Adel Al Jubeir itu sebagaimana gesaan Salleh Said Keruak kali ini?
Kalau Tun Mahathir perlu meminta maaf, pastilah semua yang lain, termasuk blog ini dan pembacanya yang sebahagian besarnya turut meragui sumbangan itu perlu juga meminta maaf kepada Najib.
Ada sesiapa setuju perlunya kita semua pergi meminta maaf kepada Najib?
Yang paling penting sekali, berikutan pengakuan Adel Al Jubeir dan kenyataan KJ yang mengatakan isu tersebut sudah selesai,  setuju atau tidak bahawa Najib perlu segera mengambil tindakan mahkamah terhadap WSJ? (SH 16/04/2016).

0

0

votes
Article Rating
Kongsikan artikel ini


KETIKA KEMPEN PILIHANRAYA, SEMUA ORANG SEPATUTNYA BEBAS KELUAR MASUK KE
SARAWAK

Menjelang pilihanraya Sarawak pada 7 Mei depan, setiap hari sekarang ini kita mendengar ada saja nama-nama tertentu yang dilarang memasuki negeri itu, dan sudah tentu 99.99 peratus daripadanya adalah pemimpin daripada parti-parti pembangkang di Semenanjung.
Hanya Jamal Mohd Yunos, pemimpin “ikan bilis” daripada UMNO yang sehingga ini kita dengar turut disekat sama.
Di hari-hari seterusnya, ternampak bahawa trend itu akan berterusan dan pastilah lebih ramai lagi yang bakal menerima nasib yang sama.
Walaupun kita sedar kuasa Imigresen itu memang diberikan kepada Kerajaan Negeri Sarawak sejak di awal pembentukan Malaysia lagi, tetapi ianya tidak seharusnya digunapakai secara berleluasa ketika kempen pilihanraya sedang berlangsung.
Di waktu-waktu yang lain, larangan itu mungkin boleh diterima atas pelbagai yang diwajarkan logiknya. Namun ketika kempen pilihanraya, semua orang seharusnya dibenarkan masuk, lebih-lebih lagi jika parti mereka turut serta meletakkan calon dalam pilihanraya.
Ini kerana semasa kempen pilihanraya, ia adalah waktu di mana semua orang mahu “menjual”  calon mereka kepada rakyat. Biarkanlah mereka berkempen dan bercakap apa pun untuk menarik perhatian.
Jika kempen atau pengucapan yang dilakukan oleh mana-mana pemimpin agak keterlaluan, bukankah pelbagai undang-undang lain seperti Akta Hasutan atau tindakan saman boleh diambil untuk menanganinya?
Oleh itu, alasan bahawa larangan itu kerana mereka kononnya menggugat keharmonian dan keamanan Sarawak tidak masuk akal sama sekali. Tiada apa yang perlu dibimbangkan kerana semua orang faham ini adalah waktu kempen pilihanraya.
Maka, sementara semua pemimpin pro kerajaan bebas keluar masuk dan bercakap apa saja kepada pengundi Sarawak, kenapa pula pihak lain mesti dikenakan larangan?
Di mana keadilan dan kesamarataannya?
Kenapa rakyat Sarawak perlu dihalang daripada mendapat akses maklumat yang lebih terbuka dan mendengar sendiri kempen pilihanraya daripada pelbagai pihak sebelum mereka membuang undi?
Apakah boleh dianggap kemenangan yang adil jika hanya satu pihak saja dibenarkan berkempen, bercakap dan menaburkan macam-macam janji kepada pengundi manakala satu pihak lagi, jangankan mahu berkempen dan bercakap, menjengukkan diri pun tidak dibenarkan?
Tidak malukah Najib Razak, Zahid Hamidi dan Adenan Satem kepada dunia dengan keadaan ini? (SH 17/04/2016).

0

0

votes
Article Rating
Kongsikan artikel ini


MAAFLAH ZAHID, RAKYAT BELUM MAHU MELETAKKAN TITIK NOKTAH LAGI…

Timbalan Perdana Menteri, Ahmad Zahid Hamidi meminta semua pihak menerima penjelasan Menteri Luar Arab Saudi, Adel Al Jubeir mengenai derma RM2,600 juta serta menjadikannya satu titik noktah.
“Saya fikir, mesti berjiwa besar menerima penjelasan dan hakikat ini…siapa pun, mantan Perdana Menteri sekali pun terimalah hakikat bahawa penjelasan ini adalah suatu titik noktah,” katanya.
Macam merayu-rayu bunyinya nada Zahid kali ini…
Malangnya Zahid, terlalu sedikit yang dapat menerima dan mempercayai penjelasan Adel Al Jubeir mengenai wang yang diterima Najib itu.
Bagi Tun Mahathir,  sebagaimana yang disebutnya semalam, bercakap saja tidak memadai dan ia mestilah disertakan dengan bukti-buktinya sekali.
Iyalah, pindahkan wang RM10 pun ada resitnya, inikan pula ribu-ribu juta jumlahnya!!
Di kalangan rakyat pula, kata-kata Menteri Luar Arab Saudi itu lebih menjadi bahan ketawa dan persendaan semata-mata. Beliau dijadikan bahan persendaan bukan saja kerana sebelum ini pernah mengatakan wang itu adalah pelaburan,  tetapi juga kerana logik kata-katanya hampir tidak ada sama sekali untuk dipercayai.
Di media sosial, kedai kopi, dalam perbualan telefon, borak-borak dengan kawan dan saudara-mara atau apa saja medium interaksi sesama manusia di seluruh penjuru negara dalam sehari dua ini, terlalu sedikit yang dapat mempercayai wang yang diterima Najib itu benar-benar sebagai derma.
Secara umumnya boleh dikatakan, dalam sepuluh orang, barangkali  tujuh atau lapan masih tidak mempercayai, sama ada Najib mahu pun Adel Al Jubeir, berhubung isu wang yang menjadi bahan sensasi di seluruh dunia itu.
Maaflah Zahid, segala-galanya belum ada titik noktahnya lagi…(SH 17/04/2016).

0

0

votes
Article Rating
Kongsikan artikel ini